text: 51 “Moni rogoci au o kemuni na muria tiko na yalododonu,O kemuni na qarai Jiova tiko.Moni raica na vatu oni ta mai kinaKei na qara oni keli mai kina.2 Moni rai vei Eparama na tamamuniKei Sera+ e vakasucumi kemuni.Au kacivi koya ni se lewe dua ga,+Au mani vakalougatataki koya me lewe levu.+3 Ni na vakacegui Saioni o Jiova.+Ena vakaceguya na nona vanua kece e vakacacani,+Ena vukica na nona vanua talasiga me vakataki Iteni+Kei na nona buca dravuisiga me vaka na were i Jiova.+Ena kune kina na reki kei na marau,Na vakavinavinaka kei na domo ni sere.+4 Moni vakarorogo vei au na noqu tamata,Moni vakatudaliga vei au na noqu matanitu.+Niu na solia e dua na lawa,+Au na vakataudeitaka na noqu lewa me nodra rarama na lewe ni veivanua.+5 Sa voleka na noqu yalododonu.+Ena lako yani na noqu veivakabulai,+Na ligaqu ena lewai ira na lewe ni veivanua.+Era na nuitaki au na veiyanuyanu,+Era na waraka na ligaqu.*6 Moni tacake i lomalagi,Moni raici vuravura sobu.Ni na veiseyaki na tikitiki ni lomalagi me vaka na kubou,Ena madra na vuravura me vaka na isulu,Era na mate na lewena me vaka na nana.Ia na noqu veivakabulai ena sega ni mudu,+Kei na na noqu yalododonu ena sega sara ni oti.+7 Moni vakarorogo vei au o kemuni na kila na yalododonu,Na tamata e tiko e lomadra na noqu lawa.*+Moni kua ni rerevaka na nodra veivakalialiai na tamata,Moni kua ni domobulataka na nodra vosavakacaca.8 Ni na kani ira na sarasara me vaka na isulu,Ena kani ira na sarasara* ni sulu me vaka na vutinisipi.+Ia na noqu yalododonu ena sega ni mudu,Kei na noqu veivakabulai ena itabatamata kece.”+9 Moni yadra! Moni yadra! Moni vakaisulu ena kaukaua,Na liga i Jiova!+Moni yadra me vaka ena gauna makawa, ena veitabatamata sa sivi.Vakaevei, o kemuni ga oni vorovorolaki Reapi,*+Oni suaka na manumanu levu ni wasawasa?+10 Oni vakamacara na wasawasa, na wai titobu?+Oni cakava na sala ena wai titobu mera takosova na voli lesu?+11 Era na lesu mai o ira na nei Jiova era vakabulai,+Era na lesu i Saioni ena kaila ni marau,+Era na vakaisala* ena marau tawayalani.+Era na reki, era na marau,Era na sega sara ni rarawa se vutugu.+12 “O yau ga au na vakacegui kemuni.+Na cava moni rerevaki ira kina na tamata era na mate,+Kei na luve ni tamata ena malai me vaka na co drokadroka?13 Na cava o guilecavi Jiova kina na Dauveibuli,+O koya e tevuka na lomalagi,+ e vakadavora na yavu ni vuravura?O rerevaka ena siga taucoko na nona cudru na dauvakasaurara,Ni sa vakarau vakarusai iko.I vei na nona cudru na dauvakasaurara?14 Ena vakarau sereki o koya e vakalairoro tu ena sinucodo,+Ena sega ni mate me lako ina qara,Se na oti na kena madrai.15 Ia o yau o Jiova na nomu Kalou,Au yavalata na wasawasa, au vakavuna me vadugu na kena ua,+O Jiova ni lewe vuqa* na yacana.+16 Au na biuta na noqu vosa i gusumu,Au na vakaruguti iko ena yaloyalo ni ligaqu,+Meu tea na lomalagi, meu vakadavora na yavu ni vuravura+Meu kaya vei Saioni, ‘Oni noqu tamata.’+17 Mo yadra! Mo yadra! Mo tucake Jerusalemi,+O iko o gunuva ena liga i Jiova na bilo ni nona cudru.O gunu mai na bilo,O vakamacara na bilo e vakavuna na tataivatia.+18 E sega ni dua vei ira kece na luvena e vakasucuma me tuberi koya,E sega ni dua vei ira kece na luvena e susuga me taura na ligana.19 E yacovi iko e rua na ka qo.O cei ena lomani iko?Na kawaboko kei na rusa, na viakana kei na iseleiwau!+O cei ena vakacegui iko?+20 Era rebo na luvemu.+Era davo ena tutu ni sala keceMe vaka na sipi kila ena lawa.E cudruvi ira vakalevu o Jiova, na veivunauci ni nomu Kalou.”21 Yalovinaka mo rogoca qo,O iko na yalewa o rarawa, o mateni, ia e sega ena waini.22 Qo na ka e kaya na nomu Turaga o Jiova, na nomu Kalou, o koya e taqomaki ira na nona tamata:“Raica! Au na kauta tani mai ligamu na bilo e vakavuna tiko na tataivatia,+Na bilo, na bilo ni noqu cudruO na sega tale ni gunuva.+23 Au na biuta e ligadra na vakararawataki iko,+O ira na kaya vei iko, ‘Mo cuva me keimami butuki iko!’Mo cakava na dakumu me vaka na qele,Me vaka na sala mera lako kina.”


c: text/html

text:
4 O koya gona, ni se tiko na nona ivakavakacegu a yalataki, meda qarauna de dua vei kemuni e sega ni yacova.+2 Ni a tukuni tale ga vei keda na itukutuku vinaka me vaka ni a tukuni tale ga vei ira,+ ia na ka era rogoca era sega ni vakila na kena yaga, ni sega vei ira na mataqali vakabauta e laurai vei ira na muria.3 O keda eda vakaraitaka na vakabauta eda curu ina ivakavakacegu, me vaka e kaya: “Au mani bubuluitaka ena noqu cudru, ‘Era na sega ni curu ina noqu ivakavakacegu,’”+ e dina ni sa vakacavari na nona cakacaka ena ivakatekivu kei vuravura.+4 Ni a tukuna ena dua na tikinivolatabu me baleta na ikavitu ni siga: “E vakacegu na Kalou ena ikavitu ni siga mai na nona cakacaka kece,”+5 e kaya tale: “Era na sega ni curu ina noqu ivakavakacegu.”+6 O koya gona, ni se tiko ga na ivakavakacegu mera curu kina eso, ia o ira a tukuni taumada vei ira na itukutuku vinaka era sega ni curu kina nira talaidredre,+7 e lokuca tale kina e dua na siga ena nona tukuna makawa sara ena same i Tevita, “Nikua,” me vaka e sa tukuni mai cake, “Nikua ke oni rogoca na domona, ni kua ni vakaukauataka na lomamuni.”+8 Ke sa kauti ira o Josua+ ina dua na ivakavakacegu, ke a sega ni tukuna e muri na Kalou e dua tale na siga.9 O koya gona, e se tiko ga na nodra siga ni vakacecegu na tamata ni Kalou.+10 Ni o koya e curu ina ivakavakacegu ni Kalou, e sa vakacegu tale ga mai na nona cakacaka, me vaka ni vakacegu na Kalou mai na nona.+11 Meda saga gona ena noda vinaka taucoko meda curu ina ivakavakacegu ya, meda kua ni ucui ira ena nodra talaidredre.+12 E bula na vosa ni Kalou qai kaukaua,+ e gata cake mai na iseleiwau batirua,+ e suaka me wasea na yagoda kei na lomada, na noda isema kei na uro e loma ni suida, me vakavotuya na nanuma kei na inaki ni lomada.13 E sega ni vunitaki vua e dua na kabuli,+ ia e luvawale qai laurai levu na ka kece e matai koya eda na saumitaro vua.+14 Ni sa dua gona na noda bete levu cecere e lako i lomalagi, o Jisu na Luve ni Kalou,+ meda tukuna tiko ga yani e matana levu nida vakabauti koya.+15 E sega ni noda bete levu o koya e sega ni nanuma na noda malumalumu,+ o koya ga e vakatovolei ena ka kece me vakataki keda, ia e sega ni bau ivalavala ca.+16 O koya gona, meda torova na idabedabe vakaturaga ni loloma soli wale, meda doudou ni masuta na Kalou me lomani keda,+ me sobuti keda tale ga na nona loloma soli wale ena gauna eda gadreva kina na veivuke.
iVakamacala e ra
VAKADEWA NI VURAVURA VOU (VAKADEWA VAKAVOUTAKI NI 2013)

robotstxt: allowed

filter: keep


text:
Children
- "Mo ni vakavulica sara vakavinaka vei ira na luvemuni, mo ni tukuna tiko vei ira ni o ni sa tiko mai vale, ni o ni sa lako talega ena sala, ni o ni sa davo koto kei na nomuni sa duri cake talega. Vakarua 6:7
- "Mo ni vakarorogo ka muria na vosa kecega au sa vakarota vei kemuni, me vinaka kina vei kemuni kei ira na luvemuni me sega ni mudu, ni kemuni sa cakava na veika e vinaka ka dodonu ena matai Jiova na nomuni Kalou. Vakarua 12:28
- Ka sa vaka oqo: mo ni vagolea na yalomuni ki na veika kece au sa cavuta veikemuni e daidai, "Mo ni vakarota vei ira na luvemuni me ra qarauna sara ka maroroya na veivosa kece ni vunau oqo. "Ni sa sega ni ka wale oqo veikemuni, ni oqo ga na bula veikemuni, na veivosa talega oqo ena vakabalavutaka na nomuni bula ena vanua o ni sa na takosova kina na Joritani mo ni laki taukena." Ena Mate O Mosese Ena Ulunivanua O Nipo Vakarua 32:46,47
- Au sa veiraiyaki ka tucake ka tukuna vei ira na turaga, vei ira na veiliutaki, kei ira kece na vo ni tamata, "Mo ni kua ni rerevaka e dua na tamata, mo ni nanumi Jiova na nomuni qaqa vaka i dina, ka vala ena vukudra na tacimuni, na luvemuni, na watimuni, kei na nomuni vale." Niemaia 4:14
- Ragone, dou lako mai ka vakarorogo vei Au, Au na vakavulica vei kemudou na rerevaki Jiova. Same 34:11
- Au sa rui vulagi ena vuravura oqo, Mo ni kakua ni vunitaka vei au na Nomuni veivakaro. Same 119:9
- Na neimami gonetagane me ra tubu ka cauravou mai, me vaka na kau sa tei. Na neimami goneyalewa talega, me na ka vakamareqeti me vaka na duru ki na i tutu ni vale vakaturaga; Same 144:12
- Na luvequ mo kua ni guilecava na noqu vosa, na yalomu me maroroya na noqu i vakaro; Vakaibalebale 3:1
- O Jiova sa lomani ira ga, sa soli ira me ra vakadodonutaki, me vaka na tama ni gone vua na luvena. Vakaibalebale 3:12
- Sa dauvakavulici au ka tukuna tiko, "Na yalomu me maroroya na noqu vosa, mo bula ni o sa dabe dei ena noqu i vakaro. Mo yalomatua, mo kila deivaki sara! Kua ni guilecava se vuki tani mai na vosa ni gusuqu. Vakaibalebale 4:4,5
- "O koya oqo, dou vakarorogo kina vei au na luvequ, sa kalouvinaka o koya sa maroroya na noqu sala. Rogoca nai vakavuvuli mo yalomatua, kua ni besetaka. Vakaibalebale 8:32-33
- O koya sa sega ni vakayagataka na kuita, sa cata na luvena O koya sa lomana na luvena, sa kuitataka ni vakavulica. Vakaibalebale 13:24
- Kuitataka na luvemu ni se tiko na vakanuinui, Kua ni dolavi iko ki na nona vakaloloma. Vakaibalebale 19:18
- Na tamata yalododonu sa lako voli ena nona yalodina; era sa vakalouvinakataki na luvena sa muri koya. Vakaibalebale 20:7
- Tubera na gone ena sala dodonu me lako kina, ni sa qase mai, ena sega ni lako tani mai kina. Vakaibalebale 22:6
- Na lialia sa vauci e lomana na gone, na kuita ni veivakadodonutaki ena cemuria tani mai vua. Vakaibalebale 22:15
- Mo kua ni tarova na nona vakadodonutaki e dua na gone, kevaka o sa kuitataki koya, ena sega ni mate. Vakaibalebale 23:13
- O Jiova ena vakavulici ira na luvemu kece, ka ra na vutuniyau vakalevu ena vakacegu. Aisea 54:13
- Ni ratou sa katalau tiko, sa tukuna o Jisu vei Pita, "Saimoni na luvei Jona o sa lomani Au vakalevu mai na ka kece oqo?" Sa sauma mai, "Io Turaga, o ni sa kila ni'u sa lomani Kemuni." Sa dina Pita, -"vakani ira na Noqu Lami." Joni 21:15
- Oi kemudou na tama, dou kakua ni vakacudrui ira na luvemudou me ra rarawa kina, ia dou tuberi ira cake e nai vakavuvuli e vaKalou. Efeso 6:4
- Vei kemudou na tama, dou kakua ni vakacudrui ira na luvemudou, de ra qai yalolailai. Kolosa 3:21
- Me vakavulici ira vinaka na nona vuvale, me rawa ni ra gone talairawarawa ka dau vakarorogo. 1 Timoci 3:4
- Kei na veika o a dau rogoca mai vei au ena kedra maliwa na lewe vuqa, mo solia ga vei ira na tamata yalodina o ira e rawa ni vakavulici ira tale eso. 2 Timoci 2:2
- Mo dro tani mai ena vei gagadre ca vakacauravou; segata na bula dodonu, na vakabauta na loloma, kei na veivinakati kei ira sa masuta na yaca ni Turaga ena yalosavasava. 2 Timoci 2:22
- O ni sa guilecava talega na veivosa ni veibolei me vaka ki vei ira na gone: "Na Luvequ mo kua ni beca ni sa vunauci iko o Jiova, se mo ni yalolailai ni o ni sa vakavulici mai Vua; Ni sa lomana e dua o Jiova ena vakavulica ka sa dau vakadodonutaki ira na gone me ra vinaka kina. Kevaka o sa vosota na Nona veivakavulici, sa cakacaka vei iko na Kalou me vaka vei ira na luvena; sa gone vakacava oqori kevaka o sa sega ni vakadodonutaki mai vua na tamamuni? Kevaka o ni sa sega ni vakadodonutaki, ni dodonu me vaka kece vei kemuni kecega, o ni sa gone ni sala ka sega ni loma ni vale. Eda sa vakatamani kece, ka da sa dau vakadodonutaki, eda sa dokai ira kina vakalevu. Sa sega beka ni dodonu me da sa dau tu vakarau ena noda vakarorogo vua na Tama ni yaloda me da bula kina? Iperiu 12:5-9
- Ka e sega ni dua na marau vei au, me tautauvata na noqu dau marautaka me'u rogoca, ni dua na luvequ e bulataka tiko na dina. 3 Joni 1:4


text:
iSau ni 10 na Taro Era Taroga na iTabagone
E vakamacalataki eke na ivakasala yaga kei na vakatutu me vinaka kina na nomu bula ena veigauna se bera mai.
TARO 1
Na Cava Soti Au Kilai Tani Kina?
O na vakatulewa vinaka ni o vakatovolei ke matata vei iko na ivakavuvuli o muria, veika vinaka o rawa ni cakava, nomu malumalumu, kei na nomu isausau.
TARO 2
Na Cava Au Kauaitaka Kina na Kequ iRairai?
Vakacava o sega ni taleitaka na kemu irairai ena iloilo? Na cava mo nanuma tiko ke o via veisautaka eso na ka me baleta na kemu irairai?
TARO 3
Au na Rawa Vakacava ni Veitalanoa kei Rau na Noqu iTubutubu?
Qo eso na vakatutu yaga me rawarawa kina na nomu veitalanoa kei rau na nomu itubutubu.
TARO 4
Na Cava Meu Cakava Keu Cala?
Eda dau cala kece, ia na cava meda cakava ni yaco qori?
TARO 5
Vakacava Keu Vakasagai e Koronivuli?
Kua ni yalolailai ke o vakasagai, e tiko na kena iwali.
TARO 6
Au na Vorata Vakacava na Veimurimuri?
Ena dredre ena so na gauna mo cakava na ka o kila ni donu.
TARO 7
Na Cava Meu Cakava Keu Vakasaurarataki Meu Veiyacovi?
Raica na leqa era sotava eso na itabagone nira sega ni lewai ira vinaka.
TARO 8
Na Cava Meu Kila me Baleta na Veivakasagai Tawakilikili?
E dau vakayacori vakalevu na veivakasagai tawakilikili vei ira na gone. Na cava mo cakava mo taqomaki iko kina?
TARO 9
Vakacava e Dodonu Meu Vakabauta na Bula Vakaidewadewa?
Na ivakamacala cava e dodonu me vakabauti?
TARO 10
Ena Yaga Vakacava Vei Au na iVakasala ena iVolatabu?
Era kaya e levu ni ivola ga ni itukuni se italanoa makawa na iVolatabu, sa madra na kena itukutuku se dredre me kilai. Ia e sega ni dina qori.


text:
Author: Mika Qalobula
Page: 5
E ra mai leqa e leqa 37 na lewe ni vanua mai Kentucky,e dua na state ena Ceva i Cake kei Amerika,ena vuku ni ualuvu ka tarai ira ena loma ni vica na siga na oti,ka vu mai ena tau bi ni uca kei na kaukauwa ni cagi. E vakadeitaki mai na tabana ni ovisa […]
E sa mai kacivi na nona bula o Lote Cokanasiga,e dua na dau lagasere ena noda vanua ka dau totoka sara na domona ni dau veivakamarautaki. E mai leqa ni oti e dua na tauvimate lekaleka ka tauvi koya voli. O Lote Cokanasiga e cavutu mai na koro vakaturaga o Nasau,Koro mai Lomaiviti,ka ratou tauyavutaka […]
Na matasere na ‘SALUSALU DOMONI KEI NAULUVATU’,e liutaka tiko o Sitiveni Yabakidrau,ka kilai levu sara ena butrara ni veivakamarautaki,ka levu sara na sere e bulia,era sere ga ni vude,ka dau taleitaki sara vakalevu. ‘SUDE MAMA’ – Na sere oqo e bulia o Stivieni Yabakidrau,ka vakananuma me se dua mada na sere ni ‘VUDE’,ka me wavokiti […]
E mai coqa e dua na motoka ka draivataka tu yani e dua na gone yabaki 15,mai na Vua I Cake kei Philadelphia,na City levu kei Pennsylvania,ka tukuni na nia yaco na coqa oqo,ni oti e 1 na auwa ena kena a ripotetaki ni sa yali mai na vanua ka vakelea tu kina na kena […]
E ratou mai leqa e lewe 15 na lewe ni vanua mai Karachi,na City levu duadua mai Pakistan,ena vuku ni taubi ni uca mai ena mua ni macawa sa oti,ka luvu kina e vuqa sara na vanua mai kea. Ni vakarautaki nai vakatagedegede ni uca ka tau ena bogi ni sigatabu,e laki yacova sara na […]
E a kacabote ena bogi mai Sakurajima,ena Ceva kei Javani e dua na Volcano kaukauwa ka toka ena vakatagedegede 5(level 5),ka ratou veivakadeitaki mai kina na Japan Meteorological Agency (JMA),ka yaco ni rauta toka ni sivi na 8 ena 5 na miniti(8.05pm). Sa yaco na veivakasalataki mai vei i ra na na tiko volekata na […]
E vakilai sara tiko vakalevu na kena tete tiko na kama ena veivanua vaka Iurope ena loma na vica na siga oqo,ena vuku ni kena vakilai tiko na sivia ni katakata mai kea. E ra vakila mai UK enai matai na gauna me laki yacova sara na 40C(104F)nai vakarau ni katakata,ka vakila talega o Jamani […]
E ratou a colata na kena kisi na tavaledratou o iratou na marama oqo mai Kaba,Bau mai Tailevu,ka laurai na nodratou veivakamenemenei koya ena nona, sa mai biuti iratou. Na vakasuka qele oqo e a vakayacori ena i tekivu ni yabaki oqo,ka vakabauti ni oqo na kena bibi na veiwekani(veitavaleni), kei na kena vakamareqeti […]
E davo bibi tiko e valenibula mai Nara mai Javani na Prime Minister e liu mai kea,o Shinzo Abe ena nona a lauvana ena mataka ni siga nanoa.E veivakadeitakai na Prime Minister mai Javani o Fumio Kishida nia lauvana na domona kei na saresarena. Ni da sarava na kena i yaloyalo,e rawa ni da rogoca […]
E dua na sere vou ka mai tavoci ena ‘NEW BORN’,ena bogi nikua sai koya na nodratou sere vou na matasere na ‘VOQA NI DELAI VAGANI’,sa i koya na sere na ‘KAWAI KAMIKAMICA’. Na sere oqo e talanoataki kina na Kawai Kamikamica mai na Babasiga,ka levu e ra dau mateca na kena totoka kei na […]


text:
NODA BULA VAKARISITO
E Mate Tale ga o Jisu ena Vuku i Tacimu
E cabora o Jisu na nona bula ena vukuda na kawa ivalavala ca. (Rom 5:8) Dua na ka noda vakavinavinaka ni vakaraitaka o Jisu nona lomani keda ni solia nona bula ena vukuda. Ia ena so na gauna, meda nanuma tiko ni a mate tale ga o Karisito ena vukudra na tacida. Eda na vakaraitaka vakacava na loloma vaKarisito vei ira na tacida era valavala ca tale ga? Raica mada qo e tolu. Kena imatai, me kua ni duadua tu ga noda ilala, meda vakaitokani tale ga kei ira e duidui nodra isususu. (Rom 15:7; 2Ko 6:12, 13) Kena ikarua, meda qarauna me kua ni veivakacudrui na ka eda tukuna se cakava. (Rom 14:13-15) Kena ikatolu, meda totolo ni veivosoti ni dua e cala vei keda. (Lu 17:3, 4; 23:34) Ke da gumatua ni vakatotomuri Jisu ena sala qo, ena vakalougatataka tiko ga o Jiova na ivavakoso ena vakacegu kei na duavata.
SARAVA NA VIDIO BUCINA NA ITOVO VINAKA! QAI SAUMA NA TARO QO:
-
Na cava na rai nei Miki me baleta na nona ivavakoso ni se qai yaco yani?
-
E veisau vakacava na nona rai?
-
E uqeti Miki vakacava na ivakaraitaki i Jisu me donu nona rai? (Mar 14:38)
-
E vukei keda vakacava na Vosa Vakaibalebale 19:11 me donu tiko ga noda rai me baleti ira na tacida?


text:
Super Rugby Pacific: Sota dredre kei na Fijian Drua [Blues coach Leon MacDonald]
Written by Atu Kurumudu on April 25, 2022
Ratou lesu tale mai ki vuravura ena bogi ni Vakarauwai ena rara mai Malevani na timi ni Blues ena veika kaukauwa ratou solia na timi ni Fijian Drua.
Ratou cakacaka vagumatua saraga ena loma ni 80 na miniti na Blues ni oti na nodratou vakaraitaka na Drua na kaukauwa ni veivesu kei na nodratou lewa nai lakolako ni qito ena loma ni rara.
Kaya o Leon MacDonald , ni ratou a veitalanoa taka tiko mai ena loma ni macawa kece sa oti ka ratou a namaka tiko ni na duatani na ka ratou na sota kaya ena sota kei Fijian Drua. Ratou sega ni vakayacora rawa na ka e ratou kilai tani kina na Blues ka laki vuna me ratou solia wasoma nai totogi.
Qito namaki ga ena macawa oqo ena sota kei Highlanders ena rara levu na Anz stadium , ka levu sara era na osota yani ena kena laki kailavaki na noda mata timi.
source:stuff.co.nz


text:
ITALANOA NI NONA BULA
Na iMatai ni Noqu Loloma e Vukei Au Meu Vosota
ENA vulaikatakata ni 1970 au a davo tu ena idavodavo ena valenibula na Valley Forge General Hospital, Phoenixville, Pennsylvania, e Merika. A vakarautaka tiko noqu dra e dua na nasi tagane ena veiyatolusagavulu na miniti. Au sotia yabaki 20 qai tauvi au e dua na matedewa bibi. Dua na ka nona lomaleqa na nasi, e qase toka ga vakalailai vei au ena vica na yabaki. Ni lutu sobu tiko ga na ivakarau ni noqu dra au mani tukuna vua, “O se sega ni raica e dua me mate?” E vulaci na matana qai tukuna, “Se bera.”
Ena gauna ya au sega sara ga ni kila se cava ena yacovi au. Au mai tu vakacava e valenibula? Meu talanoataka mada.
ITEKITEKIVU NI KA AU SOTAVA ENA IVALU
Au qai tauvimate niu veivuke tiko ena rumu ni veisele ena gauna ni valu e Vietnam. Au dau marautaka na qaravi tauvimate kei ira na mavoa, au vinakata tale ga meu dua na vuniwai ni veisele. Au yaco yani e Vietnam ena Julai 1969. Me vakataki ira ga na ka vovou, e dua na macawa noqu vakavulici ena so tale na tabana ni cakacaka meu matau ena veisau ni gauna kei na warumisa ni katakata.
Niu yaco ga yani ena noqu ilesilesi ena valenibula ni veisele ena Veibuca kei Mekong, mai Dong Tam. Era ro mai e vica vata na elikopta ni usani ira mai na mavoa. Au sega ni wawa tale niu solia kina noqu dina qai taleitaka meu cakacaka. Era vakarautaki sara na mavoa mai ra qai cicivaki ena loma ni konteina e vakabatabatataki tu me rumu ni veisele. Eratou veiosoosoti toka ena loma ni rumu qo e dua na dauniveisele, dauveivakamoceri ni veisele, kei na rua na kena nasi. Eratou solia na nodratou vinaka kece mera bula na mavoa mai qo. Au raica sara eso na taga lelevu loaloa era sega ni vakasoburi mai ena elikopta. Tukuni vei au ni usani tu kina na tikiniyagodra na sotia era mate ena ivalu. Qori na itekitekivu ni ka au sotava ena ivalu.
NOQU VAKASAQARA NA KALOU
Niu se gone au a vulica toka vakalailai na ka dina vei ira na iVakadinadina i Jiova. A vulivolatabu na marama na tinaqu vei ira na iVakadinadina, a sega ga ni toso me papitaiso sara. Au dau marautaka vakalevu niu dau dabe tiko ena gauna e vulitiko kina o tinaqu. Donuya na gauna qo, au a tavali ena dua na Vale ni Soqoni kei tamaqu vakacabecabe. Au tarogi koya sara, “Na cava ya?” E kaya, “Kua ni o tovolea mo lako vei ira qori!” Niu lomana qai nuitaki koya au mani rogoca na nona ivakasala. Mai na gauna ya, au sega tale ni qai sotavi ira na iVakadinadina i Jiova.
Au raica niu gadreva na Kalou ena noqu bula niu lesu mai Vietnam. E vusolo na lomaqu niu vakananuma na veika mosimosi ena gauna ni ivalu. E vaka ga me sega ni dua e kila vinaka na ka e yaco mai Vietnam. Au vakasamataka nodra tayabe na dau kudru nira tukuna nira dau vakamatei ira na gonedramidrami na sotia ni Mereke. Era cakava qori nira rogoca nira mate e levu na gone ena ivalu.
Au tekivu lako ena so na lotu meu vakaceguya ga kina noqu gagadre vakayalo. Dau tu noqu lomana na Kalou, e sega ga ni uqeti au na ka au raica ena duidui lotu qori. Au sa qai tini gole ena Vale ni Soqoni ni iVakadinadina i Jiova e Delray Beach, mai Florida, ena Sigatabu ni Feperueri 1971.
Niu curu yani sa voleka ni oti na ivunau, au mani tiko ga ena vulici ni Vale ni Vakatawa. Au sega ni nanuma na ulutaga e veitalanoataki, au se nanuma vinaka ga nodra cega na gone na nodra iVolatabu. Qori e vakadrukai au sara ga! Au vakarorogo qai vakadidike lo tu. Niu vakarau biubiu mai na Vale ni Soqoni, e gole sara yani vei au e dua na tacida e via yabaki 80 toka. Na yacana o Jim Gardner. E solia vei au na ivola Na Ka Dina sa Basika Ki na Bula Tawamudu qai kaya, “Yalovinaka mo taura qo me nomu.” Keirau tuvanaka sara na mataka ni Lotulevu me keirau tekivu vulivolatabu kina.
Au cakacaka ena bogi ni Sigatabu tiko ga ya. Au cakacaka ena rumu ni veiqaravi totolo (emergency room) ena valenibula saumi e Boca Raton, mai Florida. Au yadra ena tinikadua ena bogi me yaco ena vitu na matakalailai. Ni vakanomodi tu na bogi, au wilika rawa kina na ivola na Ka Dina. E lako yani vei au na sisita qai dreta vei au na ivola, raica na waqanivola qai kailavaka mai, “Kua ni tukuna ni o na dua vei ira.” Au dreta lesu mai na ivola qai kaya, “Au se bera ni wilika oti, kena irairai niu na dua vei ira!” E biubiu sara, au qai wilika oti na ivola ena bogi ya.
E tekivu noqu vuli iVolatabu kei Brother Gardner niu tarogi koya, “Na cava me daru vulica?” E tukuna, “Na ivola au solia vei iko.” Au kaya, “Au sa wilika oti.” E sauma ga mai ena yalovinaka o Brother Gardner, “Sa vinaka, daru raica vata mada ga na imatai ni wase qo.” Au kurabuitaka ena levu ni ka au sega tu ni kila. E uqeti au o koya meu wilika e levu na tikinivolatabu ena noqu iVolatabu damudamu na King James Version. Au sa qai vulici koya tu na Kalou dina o Jiova. Keirau vulica e tolu na wase ena ivola na Ka Dina ena mataka ya kei Brother Gardner. Au dau kacivi koya ena yaca Jim. Tekivu mai na gauna qori keirau dau vulica e tolu na wase ena mataka ni veisiga Lotulevu. Dua na ka noqu marautaka noqu vuli. Ka dokai dina ni vakavuliciau na tacida lumuti qori erau veikilai vinaka sara kei Charles T. Russell!
Oti ga e vica na macawa, au sa vakadonui meu dua na dautukutuku. Dau vukei au vakalevu o Jim ena ka au kauai kina kei na so tale na ituvaki dredre ena noqu cakacaka vakaitalatala. (Caka. 20:20) Au marautaka na noqu cakacaka vakavunau ni keirau dau cakacaka vata kei Jim. Au okata tiko ga na noqu cakacaka vakaitalatala me itavi dokai duadua. E ka marautaki dina nida cakacaka vata kei na Kalou!—1 Kor. 3:9.
TEKIVU LOMANI JIOVA
Meu tukuna mada e dua na ka e baleti au, na imatai ni gauna au lomani Jiova kina. (Vkta. 2:4) E vukei au noqu lomani Jiova meu kila na ka meu cakava ni dau votu mai ena noqu vakasama na gauna mosimosi ena gauna ni ivalu kei na levu tale na ituvaki dredre.—Aisea 65:17.
E uqeti au noqu lomani Jiova meu vosota kina na gauna vakamosiyalo ena gauna ni ivalu kei na so tale na ituvaki dredre
Au nanuma sara e dua na siga guiguilecavi dredre ena vulaitubutubu ni 1971. Au sa qai vakasavi ga mai ena vanua rau biuti au kina na noqu itubutubu meu tiko kina. A sega ni vinakata o tamaqu vakacabecabe me tiko ena nona lomanibai e dua na iVakadinadina i Jiova! Sega soti vei au na ilavo ena gauna oya. Dau saumi au ena veimacawa rua na valenibula au cakacaka tiko kina. Levu na gauna au dau vakayagataka na kequ isau ena noqu isulu meu rawa ni gole ena cakacaka vakaitalatala, niu matataki Jiova tale ga. Au maroroya tu eso na ilavo ena baqe mai Michigan, na vanua au susu mai kina. Koya gona au vakavale tu ena noqu motoka me vica na siga. Au dau lai tavoi qai torotoro ena valenivakacegu ni gunugunu ni benisini.
Dua na siga niu se vakavale tiko ena noqu motoka, au gole sara ena Vale ni Soqoni ni vo toka e vica na aua me caka kina na sota ni cakacakavakavunau. Au sa qai suka ga mai na yadra e valenibula. Niu dabe tiko ena Vale ni Soqoni ena vanua e sega ni dua e raici au kina, e votu tale tiko mai o Vietnam, na iboi ni yagodra kama na tamata, na dra kei na tikitiki ni dra, e vakamalumalumutaki au sara ga. Ena noqu vakasama, au rogoca qai vaka meu raici ira na tagane gone nira vakamamasu mera bula. Au kila nira na mate, au dau saga ena noqu vinaka taucoko meu vakacegui ira, meu kua ga ni vakaraitaka e mataqu na kena dina. E vusolo na lomaqu niu dabe tu ya.
Au solia noqu vinaka kece, vakauasivi ena gauna dredre, me kua ni seavu vei au na imatai ni gauna au lomani Jiova kina
Au masu ni drodro vakayauyau mai baluqu na wainimataqu. (Same 56:8) Au vakananuma sara vakatitobu na inuinui ni veivakaturi. Sa qai votu mai noqu vakasama: Ena gauna ni veivakaturi na Kalou o Jiova ena vakaotia na veivakamatematei au dau vakasamataka tu, na mosi ni yalo e yacovi au kei ira tale eso. Na Kalou ena vakaturi ira mai na cauravou qori, mera qai vulica na ka dina me baleti koya. (Caka. 24:15) Ena gauna qori e vuabale na lomaqu na noqu lomani Jiova, e tara sara ga noqu bula. Qori na siga guiguilecavi dredre vei au. Tekivu mai na gauna qo, au tovolea ena noqu vinaka taucoko, vakabibi niu sotava na dredre kei na ka ni veivakatovolei, me kua vakadua ni seavu na imatai ni gauna au vakaraitaka kina noqu lomani Jiova.
RUI VINAKA VEI AU O JIOVA
Dau levu na ka vakadomobula era cakava na tamata ena gauna ni ivalu. Sega ni vakuai kina o yau. E uqeti au ga noqu dau vakananuma vakatitobu e rua na tikinivolatabu au taleitaka. Na kena imatai na Vakatakila 12:10, 11, e vakamacalataki kina ni vakamalumalumutaki na Tevoro ena itukutuku eda kacivaka tiko kei na dra ni Lami. Na kena ikarua na Kalatia 2:20. Au kila mai na tikina qo ni mate o Jisu Karisito “ena vukuqu.” E raici au o Jiova ena vuku ni dra i Jisu, e vosoti au tale ga. Noqu vakadinadinataka na tikina qo, e rawa kina ni savasava noqu lewaeloma qai uqeti au meu solia noqu vinaka kece meu vukei ira eso tale mera kila na ka dina me baleta noda Kalou dauloloma o Jiova!—Iper. 9:14.
Niu raica lesu noqu bula, au vakavinavinakataka vakalevu ni dau kauaitaki au tu ga o Jiova. Kena ivakaraitaki, na siga e kila kina o Jim niu vakavale tu ga ena noqu motoka, e veivosakitaki au sara vua na ganequ vaKarisito e tiko nona bure ni vulagi. Au vakabauta dina ni vakayagataki Jim o Jiova kei na tacida qo me rau vakarautaka na vanua vinaka meu lai tiko kina. Sa rui vinaka ga o Jiova! E dau kauaitaki ira na nona dauveiqaravi yalodina.
VULICA NA GUGUMATUA KEI NA MAQOSA
Ena Me 1971, sa na vinakati meu gole e Michigan meu lai qarava kina eso na ka. Ni bera niu biubiu mai na ivavakoso e Delray Beach mai Florida, au vakasinaita na muaimuri ni noqu motoka ena ivola, niu gole sara yani ena veiyasana naba 75. E lala vakadua na muaimuri ni motoka ni bera mada ga niu dewa ena yasana o Georgia. Au gumatua na vunautaka na itukutuku ni Matanitu ni Kalou ena veivanua kece ga. Au kele ena so na valeniveivesu qai soli tikidua ena nodra valenivakacegu na tagane. Me yaco mai nikua, au se vakasamataka tiko ga ke a kadre eso na sore ni ka dina au kaburaka ena gauna oya.—1 Kor. 3:6, 7.
Meu tukuna vakadodonu, na gauna au vulica kina na ka dina, au sega soti sara ni maqosataka noqu vosa vei ratou na wekaqu voleka. Niu rui lomani Jiova vakalevu, au dau yaloqaqa qai dau vunau tu ga yani vakadodonu vei ratou. Dua na ka noqu lomani rau na taciqu o John kei Ron, au vakasaurarataka tale ga vei rau na ka dina. E muri au sa qai kere veivosoti ena noqu nanumi au ga. Au dau masulaka me rau kila na ka dina. Tekivu mai na gauna ya e vakavulici au o Jiova, au sa maqosa tale ga ena vunau kei na veivakavulici.—Kolo. 4:6.
VANUA E GOLE TALE KINA NOQU LOLOMA
Niu se nanuma tiko ga noqu lomani Jiova, au sega ni guilecava e dua tale au lomana. Qo na watiqu lomani o Susan. Au kila niu gadreva e dua na watiqu me dau tokoni au ena cakacaka ni Matanitu ni Kalou. E kaukaua vakayalo o Susan. Au nanuma sara e dua na siga ni keirau se veibuku tiko. A dabe tiko ena mata ni nodrau vale na nona itubutubu mai Cranston, e Rhode Island. E wilika tiko Na Vale ni Vakatawa qai tiko tale ga e yasana na nona iVolatabu. Na ka au taleitaka kina ni a wilika tiko e dua na iulutaga ena Vale ni Vakatawa e sega ni vulici qai cega tale tiko ga na kena tikinivolatabu. Au vakasamataka sara, ‘Qo e dua na yalewa e kauaitaka nona veika vakayalo!’ Keirau mani vakamau ena Tiseba ni 1971, au qai vakavinavinakataka tale ga ni tekivu mai na gauna ya e tokoni au tu ga o koya. Na ka au taleitaka me baleti koya oya ni lomani au, ia e lomani Jiova sara vakalevu.
Keirau vakalougatataki kei Susan ena rua na luvei keirau tagane o Jesse kei Paul. Dau nanumi rau o Jiova ni rau tubucake tiko. (1 Sam. 3:19) Rau vakamarautaki au kei Susan ni rau raica me nodrau na dina. Erau qaravi Jiova tiko ga ni rau sega ni guilecava na imatai ni gauna rau vakaraitaka kina nodrau lomani Jiova. Sa sivi qo e 20 na yabaki na nodrau veiqaravi vakatabakidua voli mai. Au sakitaki rau tale ga na vugoi keirau o Stephanie kei Racquel, ni rau vaka ga na luvequ dina. O rau na luvei keirau erau vakamautaka e rua na yalewa kaukaua vakayalo, erau lomani Jiova na Kalou ena lomadrau taucoko.—Efeso 6:6.
Oti ga noqu papitaiso, au lai veiqaravi sara e Rhode Island me 16 na yabaki, eso tale ga kina na noqu itokani vinaka. E guiguilecavi dredre vei au eso na qase ni ivavakoso ivakaraitaki vinaka keimami veiqaravi vata. Kena ikuri nodra uqeti au e levu na ivakatawa ni tabacakacaka au sega ni rawa ni cavuti ira kece. Marautaki dina na cakacakavata kei ira na tagane era vakamareqeta na imatai ni gauna nodra lomani Jiova! Keitou toki ena vanua e vinakati kina vakalevu na veiqaravi e North Carolina ena 1987, keitou kunea tale eke eso na itokani vinaka. *
Keirau sureti kei Susan ena Okosita 2002 me keirau lewenivuvale i Peceli mai Patterson e Merika. Au cakacaka ena Tabana e Qarava na Cakacaka (Service Department), qai cakacaka ena tabana ni savasava o Susan. Dua na ka nona marautaka na cakacaka kina! Ena Okosita ni 2005, e ka dokai vei au niu lesi meu lewe ni iLawalawa Dauvakatulewa. E vakavulici au na itavi qo meu yalomalumalumu. Ia o watiqu a lomaleqataka na itavi, na cakacaka kei na veilakoyaki e okati kina. E sega soti ni taleitaka o Susan na veivukayaki, qori na ka keirau dau cakava vakalevu! E tukuna o Susan ni nodra vosa vakayalololoma vua na watidra na vo ni iLawalawa Dauvakatulewa, e uqeti koya me tokoni au tiko ga vakalevu. Qori sara ga na ka e dau cakava, qori tale ga na ka au domoni koya kina.
Era tuvani wavoki tu ena noqu valenivolavola e levu sara na itaba e talei vei au! Au dau nanuma kina na levu ni noqu marautaka na noqu bula. Levu na ka au sa vakaicovitaki kina niu solia noqu vinaka kece me kua ni seavu vei au na imatai ni gauna au lomani Jiova kina!
^ para. 31 E tiko ena Vale ni Vakatawa ni Maji 15, 2006 ena tabana e 26 na italanoa ni nona veiqaravi vakatabakidua o Brother Morris.


text:
3
Sari na Butubutu pu Koa Hola pa Popoa
1 Gua asa, ke hire sari na popoa saripu veko hola i e Zihova, pude podeki sari na tie Izireli, saripu lopu hite ele somana ni sari na vinaripera pa popoa Kenani. 2 Tavetia Sa sapu gua asa, pude va tumatumaei sari hopeke sinage tadi na tie Izireli pa ginugua varipera, koarini pu lopu hite ele somana pa vinaripera. 3 Sari na popoa pu koa hola si ari ka lima vasileana lavata pa popoa Pilisitia, doduru tie Kenani, Saedoni, meke ari na tie Hivaiti saripu koadi koari na toqere pa Lebanoni podalae koa sa toqere Beolo Hemoni meke duta kamo la gua koasa siraṉa karovoana pa toqere sapu ta pozae Hamati. 4 Arini sari na tie pu tavetavete ni e Zihova pude podepodeki sari na tie Izireli, pude boka gilania, sapu hiva babe lopu hiva va tabei rini sari na tinarae saripu poni ni e Zihova koari na tiatamadia pukerane koe Mosese. 5 Gua asa ke koa varihenie mo sari na tie Izireli koari na tie Kenani, Hitaiti, Amoraiti, Perizaiti, tie Hivaiti, meke na tie Zebusaiti. 6 Varivarihaba si arini koarini meke vahesi rini sari na dia tamasa kokohadi.
Se Otinieli
7
Muliṉi nia ri na tie Izireli se Zihova dia Tamasa, meke tavetia rini sapu lopu qetu nia Sa. Vahesi rini sari na bekuna e Beolo meke se Asera d
.* 8
Ke bugoro sisigiti ni e Zihova sari na tie Izireli, meke va malumia Sa se Kusani Risataimi, sa baṉara pa Mesopotemia, pude mae va kilasi sa si arini. Meke veko lani e Zihova pa ṉiniraṉira te Kusani si arini meke ka vesu vuaheni si baṉara ni sa. 9
Meke kabo alili la koe Zihova sari na tie Izireli, meke garunu la nia Sa si keke tie pude vata rupahi si arini. Asa se Otinieli sa tuna e Kenazi, sapu sa tasina mudina e Kelebi. 10
Meke kamo mo koasa sa Maqomaqona e Zihova, meke koimata ni sa sari na tie Izireli. La varipera se Otinieli, meke va mataqaria e Zihova si asa, koasa baṉara pa popoa Mesopotemia. 11
Meke ka made ṉavulu puta vuaheni si koa pa binule sa popoa, meke tiqe mate se Otinieli.
Se Ehudi
12 Tavete pulea ri na tie Izireli gua sapu lopu qetu nia e Zihova. Koasa ginugua asa, si vala ia e Zihova se Eqiloni sa baṉara pa Moabi sa ṉiniraṉira holani sari pa Izireli. 13 La somana koari na tie Amoni d meke Amaleki d se Eqiloni, meke va kilasi rini sari na tie Izireli meke vagia tugo rini sa vasileana Zeriko, sa vasileana lavata sapu sokua na huda pamu. 14 Meke ka manege vesu vuaheni si koa pa ṉiniraṉira te Eqiloni sari na tie Izireli.
15
Meke kabo alili la koe Zihova sari na tie Izireli, meke garunu la nia Sa si keke tie pude vata rupahi si arini. Asa se Ehudi, na tie gedegede meke na tuna koreo e Qera, sapu mae guana koasa butubutu te Benisimane. Valani ri na tie Izireli koe Ehudi sari na vinariponi, pude garunu lani si arini koe Eqiloni sa baṉara pa Moabi pude la valani koa sa. 16
Tavetia Ehudi telena si keke magu, sapu ṉaru varikali, meke lima ṉavulu sentimita gelena.*
Meke sopele nia sa pa kali mataona pa korapadi nana poko. 17
Meke paleke lani sa koe Eqiloni sa tie nobokona hola. 18
Sipu va adeni Ehudi koasa sari na vinariponi, si zama la ia sa sa tie pu palekedi rini pude taluarae meke pule la pa dia popoa soti. 19
Ba kekere pule koari na patu ta peqodi tata pa Qiliqali se Ehudi, meke pule la koe Eqiloni, meke zama, “Qua baṉara, hiva tozi nigo rau si keke inavoso golomona koa goi.”
Ke garunu vurani sa baṉara sari nana nabulu, “Gami karua mo si kaqu koa!” gua si asa. Ke vura taloa sari doduru nabulu.
20 Meke sipu korapa habotu eke telena pa korapana sa nana lose ibibuana pana uluna sa nana vetu sa baṉara, si nuquru la koa sa se Ehudi meke zama, “Hiva tozi nigo rau sa inavoso mae guana koe Tamasa,” gua si asa. Meke turu sage sa baṉara. 21 Meke saputu nia lima gedena Ehudi sa magu ṉaru vari kali sapu koa pa kali mataona, meke hova nuquru nia sa pa tiana sa baṉara. 22 Nuquru pa korapa tiana Eqiloni sa doduruna sa magu; hola nia tu sa sa taṉitaṉiniana, meke vura karovo pa mudina sa batuna sa magu ṉaruna. Ba lopu daku unusu pule nia sa si asa pa tiana sa baṉara, na tukua sa deana. 23 Beto asa, si vura taloa nana se Ehudi; tukui sa sari na sasada meke lokai sa si arini 24 meke taloa nana. Pule mae sari na nabulu meke dogori sari na sasada si loka tuku beto, ba balabala ia rini sapu korapa koa nana pa korapana sa baṉara, na magogoso nana gua. 25 Aqa va seunae nia rini si asa, ba sipu lopu boka ta tukele tugo sari na sasada, si vagia rini sa vidulu meke tukelia sa sasada. Meke hodahodaka mate nia rini sapu korapa eko mate nana pa hatara sa dia baṉara.
26 Sipu korapa aqa si arini, si govete taloa nana se Ehudi. Ene holani sa sari na patu ta peqodi, meke govete la nana pa Seira.
27 Meke sipu kamoa sa sa vasina toqetoqere pa popoa Iparemi, si ivua sa sa buki pude tioki sari na tie Izireli pude la varipera. Turaṉa gore lani sa si arini; taluarae mae gua koari na toqere. 28 Meke zamai sa, “Mi luli au! Kaqu poni gamu e Zihova sa minataqara koari na mia kana, sapu sari na tie Moabi.” Ke ene gore lulia rini se Ehudi meke hukatia rini sa vasina kaqu karovo sari na tie Moabi koasa Ovuku Zodani; meke lopu tava malumu si keke tie pude karovo. 29 Koasa rane sana si tata kamoa ka manege puta tina tie Moabi, saripu bokabokadi hola pa vinaripera, si va mate betoi rini, namu lopu keke arini si govete taloa. 30 Koasa rane sana, si va kilasi ri na tie Izireli sari na tie Moabi, meke koari ka vesu ṉavulu puta vuaheni si koa pa binule sa popoa.
Se Samiqara
31 Pa mudina e Ehudi, si e Samiqara sa tuna koreo e Anati si koimata hobe. Asa tugo harupia se Izireli, meke ka onomo gogoto tie Pilisitia, si va mateni huda ṉaruna, tana va kekekereana bulumakao sa si arini.


text:
Cagilaba
Ena meteorology, e dua na cagilaba sa rui lailai na kena na ka cowiritaka tu ena loma ni dua na vale atmospheric veivakasaurarataki. E dau cagilaba na mekemeke cagi e loma ni veivukevuke me baleta e dua na iwasewase ni idre lailai.
Na cyclogenesis e cakacaka ni cagilaba tauyavutaki kei na intensification. Na cagilaba extratropical e tekivu me vaka na ua levu ni veiyasana era ulubale ivakarau contrasts ka vakatokai me baroclinic logavinaka. Na konitaraki logavinaka oqo kei na kena tikina ni draki cyclonic filimu tinia kei na intensifies. Ena dua na gauna e muri ena nodra ivakarau ni bula, extratropical cagilaba na occlude ni cagi batabata tawavanua undercut ka yaco me batabata na kena ivakarau. E dua na ituvatuva ni cagilaba me na dusimaki ena kena sala e 2 ki 6 na bula ena gauna e iuli tiko kina na subtropical waqavuka.
Na tikina ni draki e tadolava na iyalayala ni rua na tawavanua ni cagi duidui ivakarau, tunumaka, kei tawana, ka ra sa veiwekani kei na kena e lewe levu sara meteorological phenomena. Na tikina ni batabata qaqa e sa ivakatakilakila ni kena biu na kurukurucava kei dredre draki, ka rawa ni yaco ena so na gauna me liu mai na squall laini se mamaca laini. Na fomu tikina vakaoqo e tiko kina na valenivolavola filimu ka dau toki mai na ra ki na tokalau; tikina fomu katakata ni vale ni cagilaba ka dau tiko e liu ena stratiform precipitation kei kabu. Na tikina katakata poleward toso yani ki liu ena ilakolako cagilaba. Na occluded fomu tikina ena yaco ena cagilaba ni bula volekata na loma ni cagilaba ka vakakina e vakavuqa ni ologa ena loma ni cagi.


text: 30 “Ni sa yacovi iko na vosa kece qo, na vosa ni veivakalougatataki kei na vosa ni veicudruvi au sa biuta e matamu,+ o qai vakasamataka lesu*+ na veimatanitu kece e vakavuna o Jiova na nomu Kalou mo talabusese+ kina,2 o mani lesu vei Jiova na nomu Kalou,+ qai vakarorogo ina domona me vaka na ka kece au vakaroti iko tiko kina nikua, o iko kei ira na luvemu, ena lomamu taucoko kei na nomu vinaka taucoko,*+3 ena qai vakalesui ira mai na nomu era vesu tu+ o Jiova na nomu Kalou, ena yalololoma vei iko,+ qai kumuni iko tale o Jiova na nomu Kalou mai na veimatatamata a vakavuna o koya moni talabusese kina.+4 Ke ra veiseyaki mada ga na nomu tamata ina iyalayala kei lomalagi, ena kumuni iko mai kea o Jiova na nomu Kalou qai kauti iko lesu mai.+5 Ena kauti iko o Jiova na nomu Kalou ina vanua era taukena na tamamu, o na qai taukena, ena vakavutuniyautaki iko o koya qai vakaikuritaki iko mo le levu sara vei ira na tamamu.+6 Ena vakasavasavataka* na lomamu kei na lomadra na nomu kawa+ o Jiova na nomu Kalou, mo lomani Jiova kina na nomu Kalou ena lomamu taucoko kei na nomu vinaka taucoko,* mo bula kina.+7 Ena qai tauca na vosa ni veicudruvi kece qo o Jiova na nomu Kalou vei ira na kemu meca, era dau cati iko ra qai vakacacani iko.+8 “O na qai lesu mai mo rogoca na domo i Jiova qai muria na nona ivakaro kece au vakarota tiko vei iko nikua.9 Ena vakavutuniyautaki iko sara vakalevu o Jiova na nomu Kalou ena cakacaka kece ni ligamu,+ ena vakalevutaki na luvemu, na nomu manumanu, kei na vua ni nomu qele, ni na marautaka tale o Jiova me vakavutuniyautaki iko, me vaka ga nona marautaki ira na nomu qase.+10 Ni o na qai rogoca na domo i Jiova na nomu Kalou, o na muria tale ga na nona ivakaro kei na nona Lawa e volai ena ivola ni lawa qo, o na qai lesu vei Jiova na nomu Kalou ena lomamu taucoko kei na nomu vinaka taucoko.*+11 “E sega ni dredre sara na ivakaro qo au vakarota tiko vei iko nikua, se mo sega ni yacova rawa.*+12 E sega ni tiko mai lomalagi, mo kaya kina, ‘O cei ena cabe i lomalagi me kauta mai vei keda, meda rawa ni rogoca kina qai muria?’+13 Se tiko ena tai adua ni wasawasa, mo kaya, ‘O cei ena takoso ina tai adua ni wasawasa me kauta mai vei keda, meda rogoca kina qai muria?’14 Ni voleka ga vei iko na vosa, ena gusumu kei na lomamu,+ mo rawa ni cakava.+15 “Raica, au sa biuta e matamu nikua na bula kei na ka vinaka, na mate kei na ka ca.+16 Ke o vakarorogo ena ivakaro i Jiova na nomu Kalou au vakarota tiko vei iko nikua, ni o lomani Jiova na nomu Kalou,+ o muria nona sala, o dei ena nona ivakaro, nona lawa, kei na nona lewa, o na bula+ qai vakalewevuqataki, ena qai vakalougatataki iko o Jiova na nomu Kalou ena vanua o na lai taukena.+17 “Ia ke gole tani na lomamu,+ o sega ni vakarorogo qai temaki mo cuva vei ira na kalou tani qai qaravi ira,+18 au tukuna vei kemuni nikua ni oni na vakarusai sara ga.+ Oni na sega ni bula dede ena vanua oni takosova tiko kina na Joritani moni lai taukena.19 Me ivakadinadina nikua vei kemuni na lomalagi kei na vuravura, niu sa biuta e matamu na bula kei na mate, na veivakalougatataki kei na veicudruvi,+ mo qai digia na bula mo rawa ni bula,+ o iko kei ira na nomu kawa,+20 ni o lomani Jiova na nomu Kalou,+ ni o rogoca na domona, o kabiti koya+ tale ga, ni o koya ga e nomu bula, ena vukuna tale ga ena dede kina nomu tiko ena vanua a bubuluitaka o Jiova me solia vei ratou na nomu qase, o Eparama, Aisake kei Jekope.”+


text: 12 Rauta na gauna ya sa tekivu vakacacani ira kina eso na lewe ni ivavakoso o Eroti* na tui.+2 A vakamatei Jemesa na tuakai Joni+ ena iseleiwau.+3 Ni raica nira taleitaka ya na Jiu, sa qai vesuki Pita tale ga. (Qo e donuya tiko na gauna ni kana Madrai* Sega ni Vakaleveni.)+4 E vesuki koya, balati koya sara i valeniveivesu,+ qai solia mera yadravi koya e va na matayadra, e dua na matayadra e lewena e va na sotia, qai nona inaki me kauti koya* e matadra na lewenivanua ni oti na Lakosivia.5 E mani tiko ga o Pita e valeniveivesu, ia dua na ka nodra masulaki koya vua na Kalou na lewe ni ivavakoso.+6 Ni sa vakarau kauti koya mai o Eroti, e moce toka ena bogi ya o Pita ni vesu tu ena rua na sinucodo, ena kedrau maliwa e rua na sotia, e yadrava tale ga na katuba ni valeniveivesu na yadra.7 Raica! E duri tu e kea na agilosi i Jiova,*+ qai cilava na rumu ni valeniveivesu e dua na rarama. E tavia na taba i Pita na agilosi me vakayadrati koya qai kaya vua: “Duri, totolo!” E qai lutu laivi mai ligana na sinucodo.+8 E kaya vua na agilosi: “Vakaisulu, dara nomu ivava.” Mani vakayacora o Pita. Oti e qai kaya vua: “Dara nomu isulu e sau, qai muri au tiko mai.”9 E curu i tuba, mai muria yani na agilosi, ia e sega ni kila ni sa dina sara tiko ga na ka e yaco. A nanuma ga ni raivotu tiko.10 Erau lako sivita na imatai ni valeniyadra, na kena ikarua, rau yacova sara na matamata kaukamea e gole ina korolevu, e tadola mai vakataki koya na matamata qo. Erau curu i tuba, rau muria sobu sara e dua na sala, vakasauri ga nona biuti koya na agilosi.11 Ni sa vakilai koya tale o Pita, e kaya: “Au sa qai kila ni tala mai o Jiova* na nona agilosi me vakabulai au mai na liga i Eroti, kei na ka tale ga era namaka tu na Jiu me yaco.”+12 Ni sa matata vua na ka e yaco, e lako sara ina vale nei Meri na tinai Joni, e yacana tale ga o Marika.+ Era soqoni tiko kina eso mera masu.13 Ni tukituki yani ena katuba ni matamata, e gole sara mai e dua na yalewa dauveiqaravi na yacana o Rota me mai rai.14 Ni kila na domo i Pita, dua na ka na nona marau, sega mada ga ni dolava na matamata, e cici tale i loma me lai kaya ni sa tu ena matamata o Pita.15 Era kaya vua: “O sa lialia sara ga.” Ia e dei tiko ena nona kaya ni dina na nona itukutuku. Era qai kaya: “Qori na nona agilosi.”16 Ia e tukituki tiko ga o Pita. Nira dolava yani na katuba, dua na ka nodra kurabui nira raici koya.17 E vakatabataba vei ira mera vagagalu qai vakamacalataka vakamatailalai vei ira na nona sereki koya mai valeniveivesu o Jiova.* E kaya: “Ni qai lai vakasavuya na itukutuku qo vei Jemesa+ kei ira na vo ni veitacini.” E gole sara yani o koya ina dua tale na vanua.18 Ni sa siga na vanua, dua na ka nodra veilecayaki na sotia nira sega ni kila se lako i vei o Pita.19 E vaqarai koya matua o Eroti, ni sega ni kunei koya, e qai vaqaqai ira na yadra, e vakarota tale ga mera kau yani mera totogitaki.+ Oti sa qai lako sobu mai Jutia i Sisaria me lai tiko kina vakalekaleka.20 E cudruvi ira vakalevu na kai Taia kei ira na kai Saitoni o Eroti. Era mani lomavata na lewenivanua qo mera lako* vua, nira sa rawai Pilasito oti, o koya e dau qarava na nona vuvale na tui. Mera kerea mera veiyaloni kei koya me vaka ni dau kau tiko yani na kedra kakana ena nona vanua na tui.21 Ena dua na siga nira soqoni vata yani na lewenivanua, e tokara sara o Eroti na nona isulu vakatui, dabe ena idabedabe ni veilewai, sa qai vosa vei ira.22 Era mani kailavaka na lewenivanua era soqoni yani: “E domo ni kalou, e sega ni domo ni tamata!”23 Ena gauna vata ya e mokuti koya kina na agilosi i Jiova,* ni sega ni vakalagilagia na Kalou. Era kania na yagona na baca mani mate.24 Ia e tubu qai tete tiko ga na vosa i Jiova.*+25 Ni rau sa vakaotia vinaka o Panapasa+ kei Saula na nodrau itavi me rau kauta i Jerusalemi na ka ni veivuke,+ erau sa qai lesu. Erau kauti Joni,+ e yacana tale ga o Marika.


text: 14 “O kemuni na luvei Jiova na nomuni Kalou. Ni kua ni tavai kemuni+ se tasia na yadremuni* ena vuku ni tamata mate.+2 Ni oni matatamata tabu+ vei Jiova na nomuni Kalou, e digitaki kemuni o Jiova moni nona tamata, nona iyau talei* mai na veimatatamata kece e dela i vuravura.+3 “Ni kua ni kania e dua na ka vakasevaki.+4 Qo na manumanu oni rawa ni kania:+ na bulumakau tagane, na sipi, na me,5 na dia, na kaseli, na ropuki, na me kila, na enitilopi, na sipi kila, kei na sipi ni ulunivanua.6 Oni rawa ni kania na manumanu e wase rua na kena ququ, qai mama vakavica vata na kena.7 Ia moni kua ni kania na manumanu qo vei ira na dau mama vakavica vata na kedra, se vei ira e wase na kedra ququ: na kameli, na ravete, kei na koni, nira dau mama vakavica vata na kedra ia e sega ni wase na kedra ququ. Era dukadukali vei kemuni.+8 Na vuaka tale ga ni wase tu na kena ququ ia e sega ni dau mama vakavica vata na kena. E dukadukali vei kemuni. Moni kua ni kania na lewedra, se tara na yagodra mate.9 “Mai na ka kece e bula tu e wai, oni rawa ni kania qo: Na ka kece e vakairoiroi* se vakavarina oni rawa ni kania.+10 Ia moni kua ni kania e dua na ika e sega ni vakairoiroi* se vakavarina. E dukadukali vei kemuni.11 “Oni rawa ni kania na manumanuvuka kece e savasava.12 Qo ga moni kua ni kania: na ikeli, na osiperei, kei na vulituri loaloa,+13 na kaiti damudamu, na kaiti loaloa, kei na veimataqali kiliti,14 na veimataqali reveni,15 na ositereji, na lulu, na ico, kei na veimataqali ganivatu,16 na lulu lailai, na lulu daligalevu, kei na suani,17 na pelikani, na vulituri, kei na komorani,18 na sitoki, na veimataqali belo, na upu, kei na beka.19 E dukadukali tale ga vei kemuni na manumanu lalai vakatabana kece e dau bini tu. Mera kua ni laukana.20 Oni rawa ni kania na manumanuvuka savasava kece ga.21 “Moni kua ni kania e dua na manumanu e kunei ni sa mate tu.+ O rawa ni solia vei koya e tiko vulagi e loma ni nomu koro,* me kania o koya, se me volitaki vua na kaitani. Ni oni matatamata vakatabui vei Jiova na nomuni Kalou.“Mo kua ni vakasaqara na luvenime ena wainisucu i tinana.+22 “Mo solia dina e dua na ikatini ni ka kece e vua mai na nomu sorenikau ena were e veiyabaki.+23 O na kania na ikatini ni nomu covuata, nomu waini vou, nomu waiwai, na imatai ni ka e sucu mai na nomu qelenibulumakau kei na qelenisipi, ena mata i Jiova na nomu Kalou, ena vanua e digia me tiko kina na yacana,+ mo vulica kina mo dau rerevaki Jiova na nomu Kalou.+24 “Ke sa rui balavu vei iko na ilakolako, o qai sega ni kauta rawa ina vanua e digia o Jiova na nomu Kalou me tiko kina na yacana,+ ni yawa sara vei iko (ni na vakalougatataki iko o Jiova na nomu Kalou),25 mo qai veisautaka me ilavo, mo kauta e ligamu na nomu ilavo lako sara ina vanua ena digia o Jiova na nomu Kalou.26 Mo qai vakayagataka na ilavo ena ka ga o gadreva—na bulumakau, na sipi, na me, na waini, se dua tale na alakaolo, kei na ka ga o vinakata, o na kania e kea ena mata i Jiova na nomu Kalou qai marau vakalevu, o iko kei na nomu vuvale.+27 Mo kua ga ni vakawaletaka na Livai e tiko e loma ni nomu koro,+ ni sega ni dua na nona iwasewase se ivotavota kei kemuni.+28 “Ena icavacava ni veiyatolu na yabaki, mo kauta mai e dua na ikatini ni nomu vuaniqele kece ni yabaki oya, lai biuta ena nomu koro.+29 Ena qai lako yani na Livai e sega ni vakaiwasewase se vakaivotavota kei iko, o koya e tiko vulagi, na gone e sega ni vakatamani,* kei na yada, era tiko e loma ni nomu koro, era na kana mera mamau,+ me vakalougatataki iko kina o Jiova na nomu Kalou ena ka kece o cakava.+


text: 4 Na cava e vakavuna tiko na ivalu kei na veivala ena kemuni maliwa? E sega ni vakavuna tiko na veivala e yagomuni+ na nomuni garova na ka vakayago?2 Oni diva ia oni sega ni taukena. Oni laba tiko, oni kocova tiko, ia oni sega ni rawata. Oni veivala tiko oni veileti tiko.+ Oni sega ni taukena ni oni sega ni kerea vua na Kalou.3 Oni kerea ia e sega ni soli vei kemuni, ni cala na inaki ni nomuni kerekere, moni vakacegui kina ena veika vakayago oni garova.4 Kemuni na dauveibutakoci,* oni sega ni kila ni veimecaki kei na Kalou na veitokani kei vuravura? O koya e via veitokani kei vuravura e vakavuna ga me meca ni Kalou.+5 Se oni nanuma ni tawayaga na ka e kaya na tikinivolatabu: “E noda ivalavala meda gadreva e levu na ka baleta nida dau vuvu”?+6 Ia e uasivia qori na nona loloma soli wale. E kaya gona na tikinivolatabu: “E cati ira na viavialevu na Kalou,+ ia e vakaraitaka nona loloma soli wale vei ira na yalomalumalumu.”+7 O koya gona, moni vakamalumalumutaki kemuni vua na Kalou,+ ni vorata na Tevoro,+ ena qai dro tani vei kemuni.+8 Toro voleka vua na Kalou ena qai toro voleka mai vei kemuni o koya.+ Savata na ligamuni o kemuni na ivalavala ca,+ vakasavasavataka na lomamuni+ o kemuni na lomalomarua.9 Moni rarawa, ni lolosi, ni tagi.+ Me vuki na nomuni dredre me tagi kei na marau me rarawa.10 Moni yalomalumalumu ena mata i Jiova*+ ena qai vakacerecerei kemuni.+11 Ni kua ni veibeitaki, raveitacini.+ O koya e beitaka na tacina se vakalewa, e beitaka na lawa e vakalewa tale ga na lawa. Ia ke o vakalewa na lawa o sa sega ni muria na lawa, o sa turaganilewa ga.12 E dua ga e Vunilawa e Turaganilewa tale ga,+ e rawa ni veivakabulai e rawa tale ga ni veivakarusai.+ Ia o iko, o cei o iko mo vakalewa na kainomu?+13 Ia moni rogoca o kemuni oni kaya: “Nikua se mataka eda na lako ina koro ya, qai tiko kina me dua na yabaki, eda na lai veivoli qai rawa tubu,”+14 ia oni sega mada ga ni kila se na vakaevei na nomuni bula nimataka.+ Ni oni kabu wale ga, oni basika vakalailai oni qai seavu yani.+15 E dodonu ga moni kaya: “Ke inaki i Jiova*+ eda na bula, eda na cakava qo se cakava ya.”16 Ia qo oni sa dokadoka oni tukutukuni kemuni. E torosobu na dokadoka va qori.17 O koya gona, ke dua e kila na ka e dodonu me cakava qai sega ni cakava, e sa valavala ca o koya.+


text:
SERE VOU- “SIGA NI LULUVU” – SALUSALU NI DELAI KOROILAGI
Written by Rosena Volavola on November 17, 2022
” SIGA NI LULUVU” – Na sere vou oqo, e kena i talanoa e dua na cauravou na yacana o Jone , e tubu cake ena dua na vuvale kavoro, ka sega ni bau tovolea e na nona bula voli mai se vaakacava tu beka na loloma vaka tina.
Na cauravou oqo , ena vei siga ni sucu kece, e dau nona siga ni rarawa , baleta ni dau kauta lesu mai vua na vakanananu kina gauna e a sucu voli mai kina, ka vaka talega kina ena vei siga tabu kece ni tina e dau ca sara vua , ena nona dau raici ira voli kina marama tina me ra dau vakaitavi , ka dau mosi vua ni se bera ni raici tinana vakadua.
E dau levu na vanua , e dau lako yani kina o Jone , me ra dau kumuni vata toka kina na tina , ka dau diva tu o koya , me dua vei ira oya na tinana, e bau lauta na matana e dua na i rairai ni marama tina oya , ka mani lai taroga sara , ia, ka qai seva ni a cala na naona vatataro.
O Jone, e sa qai dua bulu tu ga na nona gagadre , me dua na siga , me rau na sota mada kei tinana ena nona bula voli tu oqo e vuravura ,ka me bau tovolea mada ga kina se vakacava sara tu mada na loloma vaka tina.
“SALUSALU NI DELAI KOROILAGI’- Na liuliu ni matasere oqo , o Sitiveni Buliwalenasui, e cavutu mai na koro o Namacu , Koro, e Lomaiviti. E katoni na sere oqo ena volau ni katokatoni na Procera , kei na keina kena sound engineer o Drix Saranuku.
VITIFM 92.FM/92.2FM/92.6FM
E KAMICA QAI KACHII!!!
SOURCE: SITIVENI BULIWALENASUI


text:
Kidavaki kina mona livaliva vakadewataki vakaviti www.GotQuestions.org!
Sa koto oqo e ran a taba ni pepa ka sa vakadewataki vakaviti:
Nai tukutuku vinaka
E rawa vakacava niu taukena na Bula Tawa Mudu?
E na rawa vakacava meu ciqoma na veivosoti mai vua na Kalou?
Na cava na kenai balebale ena nomu ciqomi Jisu me nomu i vakabula?
Na cava nai naki kei na sala kina veivakabulai?
Na cava na tamata Lotu Vakarisito?
Au sa biuta na noqu vakabauta vua na gone turaga, Jisu Karisito…..na cava tale sa vo vei au?
So na taro dau tarogi wasoma
E da na sega ni rawa ni vakatitiqataka ni dua tiko na Kalou?
O cei ko Jisu?
E Kalou ko Jisu Karisito?


text:
VODO I CAMA – CAGI NI DELAI YATOVA.
Written by Mika Qalobula on November 16, 2021
CAGI NI DELAI YATOVA-Na matasere cavutu mai Yaveya,mai Vanua Balavu ,ka liutaka tiko o Ledua Cakacaka,ka vuqa na nodratou sere e dau taleitaki sara na kena dau rogoci ena VITIFM.
E dua na nodratou sere ka katoni ena yabaki oqo,na ‘VODO I CAMA’,ka vakamacalataki kina na cama ni waqa vaka viti kei na nona i tavi ni dau vakataucokotaka na soko ni ‘Qata’,(waqa levu),ka vakaibalebaletaki kina dua na veiwatini ka kena cama na yalewa, me vaka ni na vukea tiko na soko maravu ni nodrau vuvale.
‘RAICI E DIBI NA MALO’-e dua na i vosavosa vakaviti e vakayagataki tiko ena sere oqo,ka kena i balebale ni o keda na tagane e da tamata kaukauwa cake mai vei ira na marama,ka cavuti tale ga kina ‘IA AU LOKILOKI NO’,baleta ni vakacava sara na noda kaukauwa,e da na vakamalumalumutaki keda sara ka vakamenemene me da rawata kina na lomada vua e dua na gone yalewa.
‘LUKU E KOLO NI DADATUVU’- e vakayagataki tale tiko ga ena Chrous ni sere qo,ka kena i balebale ni o na soli vukivuki tiko ga vei gone yalewa me rawa ni malele mai vei iko .
Vakarorogo mai na VITIFM 92.2FM,92FM,92.6FM.


text: 9 E sega ni cegu o Saula na vakarerei ira na tisaipeli ni Turaga kei na nona via vakamatei ira sara ga.+ E mani lako vua na bete levu2 me lai kerea me volai eso na ivola ina veivalenilotu e Tamasiko me rawa ni kauti ira vakavesu i Jerusalemi na tagane kei na yalewa era lewe ni ilawalawa e vakatokai Na Sala.+3 Ni volekati Tamasiko yani ena nona ilakolako, e qai cilavi koya vakasauri e dua na rarama mai lomalagi,+4 e bale sara ina qele qai rogoca e dua na domo e kaya vua: “I Saula, I Saula, na cava o vakacacani au tiko kina?”5 E taroga: “O cei o kemuni, Turaga?” E qai sauma na Turaga: “O yau o Jisu+ o vakacacana tiko.+6 Mo tucake, lako ina koro, ena qai tukuni vei iko na ka mo cakava.”7 Era sega ni vosa rawa o ira na tomani koya tiko, era rogoca na domo, era sega ga ni raica e dua.+8 E qai duri mai o Saula ena qele, e tadola tu na matana, ia e sega ni raica e dua na ka. Era mani tubera na ligana qai kauti koya i Tamasiko.9 Siga tolu nona sega ni raica tu e dua na ka,+ e sega ni kana, sega tale ga ni gunu.10 E tiko ena gauna ya e Tamasiko e dua na tisaipeli na yacana o Ananaiasa,+ e kaya vua na Turaga ena raivotu: “Ananaiasa!” E sauma o koya: “O yau qo Turaga.”11 Mani kaya vua na Turaga: “Tucake, lako ina gaunisala e vakatokai o Dodonu, lai raica ena vale nei Jutasa e dua na tagane mai Tarisu,+ na yacana o Saula. Raica, e masu sara tiko ga o koya,12 qai raica ena raivotu e dua na tagane, na yacana o Ananaiasa ni lako yani vua, e tabaki koya e ligana me rai tale kina.”+13 Ia e sauma o Ananaiasa: “Turaga, levu na itukutuku au rogoca me baleta na tagane qo, e levu na ka rarawa e cakava vei ira na nomuni tamata yalosavasava e Jerusalemi.14 Era sa vakadonuya na iliuliu ni bete me vesuki ira kece era masuta na yacamuni ena vanua qo.”+15 Ia e kaya vua na Turaga: “Mo lako, niu sa digitaka oti na tagane qo+ me tukuna na yacaqu ina veimatanitu,+ vei ira tale ga na tui+ kei ira na luvei Isireli.16 Au na qai vakaraitaka vakamatata vua na levu ni ka ena sotava ena vuku ni yacaqu.”+17 E mani lako o Ananaiasa, lai curu sara i vale, e tabaki Saula e ligana qai kaya: “I Saula na taciqu, e talai au mai na Turaga o Jisu, o koya a rairai vei iko ena sala o muria mai, me rawa ni o rai tale, me sobuti iko tale ga na yalo tabu.”+18 E vakasauri na kena lutu mai matana na ka e vaka na vari ni ika, e mani rai tale. Oti ya e tucake sa qai papitaiso.19 E kana, e kaukaua tale mai.E vica tale na siga nona tiko vata kei ira na tisaipeli e Tamasiko.+20 Sega ni wawa tale ni sa vunautaki Jisu ena veivalenilotu, ni o koya qo na Luve ni Kalou.21 Ia era kurabui kece na rogoci koya ra qai kaya: “Sega ni o koya ga qo e dau vakalolomataki ira na masuta na yaca qo mai Jerusalemi?+ Sega beka ni inaki tale ga ni nona lako mai me vesuki ira qai kauti ira vei ira na iliuliu ni bete?”+22 Ia sa qai gumatua ga o Saula, e vakadrukai ira na Jiu e Tamasiko ena nona vakadinadinataka vakamatata ni qo ga na Karisito.+23 Ni oti e vica vata na siga, era qai bukiveretaka na Jiu mera vakamatei koya.+24 Ia e qai kila o Saula na nodra bukivere. Era yadrava vinaka tale ga na matamata ena siga kei na bogi ena nodra via vakamatei koya.25 Era mani kauti koya nona tisaipeli ena bogi ra qai vakalutulututaki koya sobu ena dua na basikete mai na katubaleka ni bainikoro.+26 Ni yaco i Jerusalemi,+ e saga sara me lai tomani ira na tisaipeli, ia era rerevaki koya kece nira sega ni vakabauta ni sa tisaipeli dina.27 E mani vukei Saula o Panapasa+ qai kauti koya vei ratou na yapositolo. E vakamacalataka sara vei ratou na nona raica o Saula na Turaga e gaunisala+ kei na nona vosa vua, vaka kina nona doudou me vunau ena yaca i Jisu mai Tamasiko.+28 E tiko vata ga kei ratou mai Jerusalemi, e cakava na ka e dau cakava e veisiga qai doudou ni vunau ena yaca ni Turaga.29 E veivosaki e veileti tale ga kei ira na Jiu vosa vaKirisi, ia dua na ka nodra saga mera vakamatei koya.+30 Nira sa kila qo na veitacini, era kauti koya sobu i Sisaria me lako sara i Tarisu.+31 E qai vakilai e dua na gauna ni vakacegu ena ivavakoso ena vanua taucoko o Jutia, Kalili, kei Samaria.+ E bulabula na ivavakoso, era rerevaki Jiova* na lewena, era vakila tale ga na veivakacegui ni yalo tabu+ qai tubu tiko ga na kedra iwiliwili.32 Ni lako voli o Pita ena yasayasa kece ya, e lako sobu tale ga vei ira na yalosavasava era tiko e Lita.+33 E raica kina e dua na tagane na yacana o Inia, sa yabaki walu nona davo tu ga ena nona idavodavo ena vuku ni paralasi.34 E kaya vua o Pita: “Inia, sa vakabulai iko o Jisu Karisito.+ Tucake, samaka nomu idavodavo.”+ Mani tucake ena gauna vata ya.35 Nira raici koya o ira kece na tiko e Lita kei na Buca o Seroni, era veisau sara ga mera vakabauta na Turaga.36 Ia mai Jopa e tiko kina e dua na tisaipeli na yacana o Tavaita, ni vakadewataki, e kena ibalebale “Tokasa.” E yalewa dau cakacaka qai dau soli iloloma vei ira na vakaleqai.37 Ia e tauvimate mani mate sara. Era vakasilima ra qai vakadavora na yagona ena rumu ni vale e cake.38 E veivolekati ga na vanua o Lita kei Jopa, nira rogoca gona na tisaipeli ni tiko mai na koro ya o Pita, era qai tala e rua na tagane me rau lai kerei koya: “Keimami kerea mo lako sara ga mai qo vei keimami.”39 E tucake sara ga o Pita, eratou lako. Ni yaco yani, erau kauti koya sara ina tabavale e cake. Era vakaraitaka tagitagi na yada na isulu balavu e loma kei na isulu e sau a cula o Tokasa ni se bula vata kei ira.40 E vakatalai ira kece i tuba o Pita,+ e tekiduru qai masu. E qara ina yago qai kaya: “Tavaita, duri!” E rai mai qai raici Pita, mani dabe sara.+41 E dodoka yani o Pita na ligana, e vakaduri koya cake, qai kacivi ira na yalosavasava kei na yada me vakaraitaka vei ira ni sa bula tale o Tavaita.+42 E kuruseta na vanua taucoko o Jopa na italanoa ni ka e yaco qo, e levu era mai vakabauta kina na Turaga.+43 Vica tale na siga nona tiko vata kei Saimoni na daucaka leca, e Jopa.+


text:
11
Tozi Vura nia Mosese sa Minate tadi na Koburu Kenudi
1 Beto asa, si zama la koe Mosese se Zihova, “Keke pule mo vina kilasa si kaqu garunu atu nia Rau koasa baṉara, meke koari nana tie pa popoa Izipi. Meke pa mudina asa si kaqu va malumu gamu sa, pude taloa. Kaqu hitu taloa zoṉazoṉani gamu sa si gamu doduru pude taloa tani. 2 Ego, mamu zamai sari na tinoni Izireli, mamu tozini sari doduru pude tepa dia qolo na siliva koari na tie Izipi pu koa tata koa rini,” gua si Asa. 3 Meke va lavalavata poni lani e Zihova koari na tinoni Izireli, sari na tinoni pa popoa Izipi. Meke balabala ia rina palabatu meke sari doduru tie, sapu hinokara na tie nomana hola, meke arilaena hola tugo se Mosese, gua.
4
Beto asa si zama la koasa baṉara se Mosese, “Guahe si zama nia e Zihova, ‘Pana korapa boṉi si kaqu ene karovia Rau sa korapana sa doduru popoa pa Izipi, 5
meke sari doduru koburu podo kenudi pa popoa Izipi si kaqu mate, podalae koasa tuna koreo sa baṉara, sapu kote sogo hobe ia si asa,*
meke kamoa sa tuna koreo sa barikaleqe pinausu, sapu hoke munamunala huiti. Meke sari doduru tudia ri na bulumakao saripu podo kenudi si kaqu mate tugo. 6
Kaqu ta evaṉa sa tinaruqoqo lavata pa doduru vasina pa popoa Izipi, gua sapu lopu hite ele ta evaṉa pukerane, meke lopu kaqu ta evaṉa pule sapu gua asa. 7
Namu lopu keke siki hokara si kaqu hohouni sari na tinoni Izireli babe sari na dia kurukuru. Pana hola sapu gua asa, si kaqu gilania gamu, sapu gua vata evaṉia Rau si kote votikaena, pa varikorapadi ri na Qua tinoni, meke ri na tinoni pa popoa Izipi.’ ” 8
Meke koasa nana zinama vina betobeto, si zama guahe se Mosese, “Sari doduru mua palabatu si kaqu mae, meke kokotuṉu gore pa kenuqu rau, meke kaqu tepa au rini, pude kaqu turaṉi sari doduru qua tinoni meke taloa. Pa mudina sapu gua asa, si kaqu taluarae si rau” Meke ta ṉaziri sisigiti se Mosese, meke taluarae koasa baṉara.
9 Ba ele zama nia tu e Zihova koe Mosese sapu guahe, “Sa baṉara si lopu kaqu beto korona avoso gamu, pude soku tinavete variva magasadi si kaqu taveti Rau pa popoa Izipi,” gua si Asa. 10 Meke hire sari doduru tinavete variva magasadi, si taveti ri Mosese e Eroni pa kenuna sa baṉara, ba va luli nia nana hiniva e Zihova sa baṉara, meke lopu va malumi sa sari na tinoni Izireli, pude taluarae koasa nana popoa.


text:
Na Veitarataravi ni Veigauna vaka i Isireli kei Jiuta
Na i Vakatekivu[veisau | edit source]
Era Yaco ki Ijipta na Isireli[veisau | edit source]
Era tiko vakabobula ka kawa i Jekope mai Ijipta rt. 1700 - rt. 1250.
Na gauna ka cavuti kina ni 'rauta tiko na yabaki ka cavuti, i vakaraitaki ni veitaba yabaki e na kena gauna ka cakacakataki Iesu.
Na yawa ga yani ki muri na veiyabaki, na kena dredre ni dodnu sara na veiyabaki e cavuti.
Ni sa mai mate ko Solomoni e na 931 BSK, ki na gauna ka taba-i-vakaro kina vakalawa ko Sairusi (Tui Perisia) 538 BSK, Sa viavia mai dodonu sara na vei yabaki e cavuti, ia e se rawa tiko ga ni veicalati e na maliwa ni dua na yabaki yani ki muri; se dua na yabaki mai ki liu.
Era biuti Ijipta mai na Isireli e na ruku ni veiliutaki nei Mosese rt. 1250. Na nodra i lakolako na Isireli e loma ni vanua liwalala. E a soli kina vei Mosese na i vakaro e Tini mai na ulunivanua ko Saineai rt. 1250 - rt. 1210.
Curumi ka tawani na vanua ko Kenani[veisau | edit source]
Sa liutaka ko Josua na i matai ni lakolako ni curumi ni vanua ko Kenani, rt. 1210.
Sega soti ni maucokona sara na lewa ni nodra tiko na veimata yavusa ni Isireli, ka ra mani vakayagataka na kaukauwa ni nodra lewa na Dauveilewai ka veiliutaki kina.
Na Matanitu Cokovata ni Isireli[veisau | edit source]
- Na Matanitu Cokovata ni Isireli
- Na Makanitu Vaka-Jiuta (Matanitu e na Ceva)
Yabaki ni sucu oti na Karisito na Kauvakavesu kei na veisereki ni lesu tale[veisau | edit source]
Era kauvakavesu ki Papiloni na Isireli ni vakavuwai oti ko Jerusalemi
- Tekivu na kaukauwa ni Matanitu ko Perisia, 539 BSK.
- Sa Iewa ko Sairusi me ra sereki ka lesu tale na Jiu, 538 BSK.
- Tauyavutaki na yavu ni Vale ni Soro, 520 BSK.
- Taracake tale na bai kei Jerusalemi, 445 - 443 BSK.
Na Gauna e na Maliwa ni Veiyalayalati Makawa kei Na Veiyalayalati Vou[veisau | edit source]
Tauyavutaka na Matanitu va-Kirisi e Palisitaina ko Alikisada na Kalevu, 333 BSK.
Liutaki Palisitaina na Saleukiti, ka kawa talega ni dua tale na Turaga-ni-valu levu nei Alikisada, ka rawata talega na lewa ni vanua ko Siria, 198 - 166 BSK.
Era yavala na Jiu e na ruku ni veiliutaki i Juitasa Makabiasi ka ra rawata kina na nodra tu galala. Sa qai liutaki Palisitaina ko Jiutasa kei ira na nona yavusa na Eisamoni, 166 - 63 BSK.
Sa tauri Jerusalemi ko Pomopei, e dua na Turaga ni Valu levu ni Roma, 63 BSK.
Era sa qai digitaki tiko mai Roma na Tui ka ra vakarorogo ki na kena lewa me ra liutaki Palisitaina. Ka dua vei ira ko Eroti na kavelu, ka liutaki Palisitaina e na yabaki 37 BSK ki na 4 BSK.
Na Gauna ni vei Yalayalati Vou[veisau | edit source]
Na susu i Jisu.
Vunau voli ko Joni na Dauveipapitaisotaki; na Papitaiso i Jisu ka sa tekivu talega kina na nona veiqaravi.
Na mate kei na Tucake tale i Jisu.
Na veisau i Paula (Ko Saula na kai Tasisi) rt SK 37.
Na laumotu i Paula rt SK 41 - SK 65.
Na i otioti ni tiko vakavesu i paula rt SK 65.


text:
NAMAKI NAI KA RUA NI NODRAU SOTA O USYK KEI JOSHUA
Written by Demesi Kakaya on August 11, 2022
Ni vo tiko ga e rua na macawa enai karua ni nodrau sota o Anthony Joshua kei Oleksandr Usyk ka namaki me dua na sota bula me vaka ni rau sa nanamaki ruarua tiko mai kina.
Na jabeni ka turaga ni Ukrain yabaki 35 o Usyk e wasea ena mona livaliva na nona i yaloyalo ni tereini kei na vakavakarau ni bera ni rau na veivacu kei AJ ena i ka 20 ni siga ni vula qo o Okosita.
Tauri rawa nai tukutuku ni o Usyk e sa sega tale ni qai tiko na kena bibi ena maliwa ni cruiseweight me vaka ni sa tubu tale na kena bibi ka levu era vakaraitaka ni totolo kei na kena tubu ni kena bibi me na qaqarauni kina o Joshua.
Joshua yabaki 32 sa nuidei tu me na kaliraka tani mai na beleti na WBA (Super), IBF kei na WBO mai ka taura mai vua o Usyk mai Lodoni ena Seviteba ni yabaki sa oti.
SOURCE : BBC SPORTS


text: 10 “E kaya vei au o Jiova ena gauna oya, ‘Mo taya e rua na vatu raraba me vaka ga na kena imatai,+ qai lako mai vei au ina ulunivanua, mo cakava tale ga e dua na nomu katokau.2 Au na qai vola ena vatu raraba na vosa a laurai ena imatai ni vatu raraba o vorolaka, mo qai biuta ena loma ni kato.’3 Au mani cakava na katokau mai na kau akasia, au taya tale ga e rua na vatu raraba me vaka ga na kena imatai, au lako cake ina ulunivanua qai tu e ligaqu+ na vatu raraba ruarua.4 E vola sara o koya ena vatu raraba na vosa a vola e liu,+ na iVunau e Tini,*+ a tukuna vei kemuni o Jiova mai na bukawaqa+ ena ulunivanua ena siga oni soqoni*+ vata mai kina, oti e qai solia vei au o Jiova.5 Au vuki au siro sara mai na ulunivanua,+ au lai biuta na vatu raraba ena kato au a cakava qai biu tu ga kina me vaka e vakaroti au kina o Jiova.6 “Era biubiu sara na Isireli mai Pieroci Pinei-yekani mera gole i Mosera. E mate qai bulu+ mai kea o Eroni, e qai tekivu veiqaravi vakabete na luvena o Eliesa me sosomitaki+ koya.7 Mai kea era biubiu sara mera gole i Kutikota, mai Kutikota i Jotipaci,+ na vanua e drodro kina na veiuciwai.*8 “Ena gauna oya e wasei ira na yavusa i Livai+ o Jiova mera kauta na kato ni veiyalayalati i Jiova,+ mera tu ena mata i Jiova nira veiqaravi vua, mera vosa veivakalougatataki tale ga ena yacana+ me vaka ga nikua.9 Oya na vuna e sega kina ni dua na iwasewase se ivotavota i Livai vei ira na tacina. O Jiova ga e nona ivotavota, me vaka e tukuna vua o Jiova na nomu Kalou.+10 Au tiko ga ena ulunivanua me vaka au cakava ena imatai ni gauna, me 40 na siga 40 na bogi,+ e qai rogoci au o Jiova ena gauna tale ga oya.+ E sega ni via vakarusai iko o Jiova.11 E qai tukuna vei au o Jiova, ‘Liu vei ira na tamata ni oni vakarau biubiu, mera lako yani qai lai taukena na vanua au bubuluitaka vei ira na tukadra meu solia vei ira.’+12 “Kemuni na Isireli, na cava tale e vinakata vei kemuni o Jiova na nomuni Kalou?+ Qo ga: moni rerevaki Jiova na nomuni Kalou,+ moni muria na nona sala kece,+ moni lomani koya, moni qaravi Jiova na nomuni Kalou ena lomamuni taucoko, kei na nomuni vinaka taucoko,*+13 ni muria na ivakaro i Jiova kei na nona lawa au vakarota vei kemuni nikua, moni vinaka kina.+14 Raica, e nei Jiova na nomu Kalou na lomalagi, na veilomalagi, na vuravura kei na ka kece e tu kina.+15 E dau volekati ira na tukamuni o Jiova qai lomani ira, e digitaki kemuni tale ga na nodra kawa+ mai na veimatatamata, me vaka nikua.16 Ni vakasavasavataka* na lomamuni,+ ni kua tale ga ni vakadrecike.*+17 Ni o Jiova na nomuni Kalou e nodra Kalou na kalou,+ e nodra Turaga na turaga, e Kalou cecere, e qaqa, qai vakatubuqoroqoro, e sega ni vakaduiduitaka+ e dua, e sega tale ga ni ciqoma na veivaqumi.18 E dau vakataulewa vakadodonu vua na gone e sega ni vakatamani* kei na yada,+ e lomani koya tale ga e tiko vulagi+ ni solia vua na kakana kei na isulu.19 Moni lomani ira tale ga na tiko vulagi ni oni a tiko vulagi mai na vanua o Ijipita.+20 “Moni rerevaki Jiova na nomuni Kalou, moni qaravi+ koya, moni kabiti koya, moni bubului tale ga ena yacana.21 O koya ga moni vakacaucautaka.+ O koya ga na nomuni Kalou e cakava taucoko ena vukumuni na veika lelevu qai vakatubuqoroqoro, a raica sara ga na matamuni.+22 Era lako sobu i Ijipita+ na tukamuni, era le 70, ia qo e vakavuna o Jiova na nomuni Kalou moni le levu sara me vaka na kalokalo ni lomalagi.+


text: 10 Au qai raica e dua tale na agilosi kaukaua ni lako sobu mai lomalagi, e vakaisulu* ena o, e toka e uluna na drodrolagi, na matana e vaka na matanisiga,+ na yavana* e vaka na duru e caudre,2 e taura tiko e dua na ivolavivigi lailai e dola tu. Na yavana imatau e tu e wasawasa, na yavana imawi e tu ena dela ni vanua,3 e qai kaci ena domolevu me vaka na tagi ni laione.+ Ena gauna e kaci kina, eratou dui vosa mai na vitu na kurukuru.+4 Au vakarau vola sara tu ga na ka eratou tukuna na vitu na kurukuru, au qai rogoca e dua na domo mai lomalagi+ ni kaya: “Dregata na ka eratou tukuna na vitu na kurukuru, kua ni vola.”5 Na agilosi au raica ni duri tu e wasawasa kei na dela ni vanua e laveta na ligana imatau i lomalagi,6 qai bubului vei koya e bula tawamudu,+ o koya e bulia na lomalagi kei na ka kece e tu kina, na vuravura kei na ka kece e tu kina, na wasawasa kei na ka kece e tu kina+ ni kaya: “Ena sega sara ni bera.7 Ia ena siga e vakarau uvuca kina na nona biukila+ na ikavitu ni agilosi,+ qori na siga e vakacavari kina na ka vuni tabu+ ni Kalou e vakatakilai me itukutuku vinaka vei ira na parofita era nona dauveiqaravi.”+8 E qai vosa tale mai vei au na domo au a rogoca mai lomalagi,+ e kaya: “Lako, lai taura na ivolavivigi e dola tu ena liga ni agilosi e duri tu ena wasawasa kei na dela ni vanua.”+9 Au mani lako vua na agilosi, au tukuna vua me solia vei au na ivolavivigi lailai. E kaya vei au: “Taura, kania,+ ena wiwi kina na ketemu, ia ena kamica e gusumu me vaka na denioni.”10 Au taura sara mai na liga ni agilosi na ivolavivigi lailai, au kania,+ e kamica e gusuqu me vaka na denioni,+ ia niu kania oti, e wiwi sara ga na ketequ.11 E qai tukuni vei au: “Mo parofisai tale me baleti ira na tamata, na veimatanitu, na duivosavosa, kei na levu na tui.”


text:
Evakaraitaka na jemeni ni Bose ni Yasana o Cakaudrove, o Ratu Jekesoni Yavalanavanua ni sa bera ni vakadeitaki tiko ...
Siga Vou
Sa veitalanoataki tu ga na Hamilton 7s E dina ni sa mai oti na sotasota ni Hamilton 7s, e sa veitalanoataki tu ga oq...
Eratou tosoya tikoga na nodratou veiqaravi ena noda vanua na Tabana ni Vosa kei na iTovo Vakaviti, ena Tabacaka- cak...
Na totoka ni bula ni dua na matavuvale e yavutaki mai ena veilomani kei na nodrau veirogorogoci na veiwatini. Ena no...
Talatala e Waima Era sa vakadonuya na Wasewase ni Lotu Wesele e Waima ena Tabacakacaka o Matailobau me sa dua na n...
Eratou sa vakaraitaka mai ki na Siga Vou na Komiti ni Yaubula ni yasana vakaturaga o Lomaiviti na kauwai ni y...
Na qoli butako ena veiyasai Viti e vakayacori ena veisiga, e vakaraitaka e dua na vakadikedike. Na United Nat...
E vakaraitaka na kavetani ni timi na Fiji Airways Fijian Drua o Mosese Voka, ni na rawa na qaqa e na qito vata kei n...


text:
O Cei na Yacadra e Volai ena “iVola ni Bula”?
Me Download
Kena iSau Vakaivolatabu
“Na ivola ni bula,” e kilai tale ga me “ivolavivigi ni bula” se “ivola ni ivakananumi,” e volai kina na yacadra era vakanuinui tu mera rawata na bula tawamudu. (Vakatakila 3:5; 20:12; Malakai 3:16) E vakadeitaka na Kalou na yaca qori ena nodra yalodina ni talairawarawa vua.—Joni 3:16; 1 Joni 5:3.
E sega ni guilecavi ira na nona dauveiqaravi yalodina na Kalou, e vaka sara ga e vola tiko na yacadra ena ivola, mai na “ivakatekivu kei vuravura.” (Vakatakila 17:8) Na imatai ni tamata yalodina e rairai volai na yacana ena ivola ni bula o Epeli. (Iperiu 11:4) E sega ni volai ga me rawa na yaca, ia na vola ni bula e vakaraitaka ni o Jiova e Kalou dauloloma e “kilai ira na nona tamata.”—2 Timoci 2:19; 1 Joni 4:8.
E rawa ni boko na yaca ena “ivola ni bula”?
Io. E kaya na Kalou me baleti ira na Isireli talaidredre ena gauna vakaivolatabu: “O koya ga e valavala ca vei au, au na bokoci koya laivi mai na noqu ivola.” (Lako Yani 32:33) Ia ke da yalodina tiko ga, eda na volai tiko ga ena “ivola ni bula.”—Vakatakila 20:12.


text:
CECEBUYA ENA RAKA NA YACA ‘TAVAGA’ MAI KENYA
Written by Atu Kurumudu on March 13, 2022
Mai na koro vakaturaga ko Sawani, Vuna, Naitasiri ena kalavo ni rakavi ni Waimanu Rugby ka susugi mai kina vakaqito, sa laki buroro ka tetevi Kenya sara kina na yacai Jone Kubu Tavaga, e vasu ni yasana ko Bua.
Dua na sotasota levu ni qito ka caka mai Kakamega ka yacana na Bull ring, e rawata kina nai cocovi ni gone qitoqito vinaka ena Kenya Cup o Jone Kubu Tavaga ka Top scorer talega
Lewena voli o Tavaga na timi ni Kabras Sugar ka rau fainala kei na timi ni Menengai Oilers. Kena valataki na Kenya Cup, e 4 na yaca ni dau qito era namaki sara tiko na nodratou saravi ka dua vei ratou na 4 oqori o Jone Kubu Tavaga. Vinaka Jone na laki vakarogoya na yaca ni vuvale mai Kenya. Sa veivakauti tu ki na veiyasai vuravura na taledi ni rakavi ka namaki meda na saravi koya ena HSBC ena timi ni Kenya ena sotasota mai Singapore.
PC: Kenya Rugby


text:
Affordable Luxury Private Jet Charter Flight Philadelphia, Pittsburg, Allentown, PA Aircraft Plane Rental Company service Near Me call 215-631-3300 for instant quote empty leg cost for Business, Leqa tubukoso, Yadudua na marau vata kei na noqu manumanu maroroi na waqavuka veiyaloni? Let the best aircraft company help you get to your next destination quickly and easily call at 215-631-3300 for free price quote on chartering. !
Na lisi ni na veiqaravi eda solia
Mid vakaitaukei ni levu ni jeti Charter
Bibi vakaitaukei jeti Charter vuka
Turboprop vakaitaukei jeti Charter
Lala yavaqu vakaitaukei jeti Charter
Isau ni vakaitaukei jeti Charter
Me baleta na bisinisi ni vuka, na veiqaravi ni tu e vakarautaka e dua na vanua vakaitaukei kina na ira na itokani e rawa ni liutaka na bose ni bisinisi ka sega ni vakataotaki vinaka duadua ni nodra gauna ni veilakoyaki. Na nomudou dro rawa dau vakavodoki iko mai ena dua na rara ni waqavuka voleka yani ki na nomu itikotiko kei na kauti iko ki na dua voleka cake ki na nomu icavacava, vakalailaitaki na gauna e gadrevi me baleta na veilakoyaki ni qele nomu ilakolako.
Nanuma na gauna o ya, vakacegu, kei na betena na vosa e so na tamata era na nanuma beka ni gauna era nanuma kina ni lisitaki na jeti vakaitaukei
Wait time can be a thing of the past if you are renting a private jet charter flight service in Pennsylvania. Sa rauta na gauna ni wawa vakatautauvata 4 me 6 na miniti. Ko na tekivu na nomudou dro ena levei kina na balavu ni laini ena igunugunu na jeke ni iyaya, ticketing, ka sa vakatorocaketaka sara na tataqomaki ka icili na nomu waqavuka.
O rawa ni vakamatatataka na mataqali kakana mo namaka, na brands ni yaqona o vinakata kei na iwiliwili ni era se itokani o gadreva mo kauta tiko. Sa rawa me vakarawarawataka me vaka na veika e gadrevi ena nomu.
You might find Empty leg deal from or to Pennsylvania area’ e dua na vosa e vakayagataki ena cakacaka ni waqavuka me baleta na lesu lala mai ni dua na waqavuka vakaitaukei veivosakitaka dua ga na sala.
Check out your nearest city below for more information on personal airplane chartering in Pennsylvania.
Private Jet Charter Flight Service Near Me Pennsylvania
private jets for rent New York | private jets cost Philadelphia


text: 20 Ni oti na maue, e kacivi ira na tisaipeli o Paula me vakayaloqaqataki ira, me vakamoce tale ga vei ira. Oti sa qai gole i Masitonia.2 Ni oti nona lakova na yasayasa qori kei na nona vakayaloqaqataki ira na tisaipeli ena yasayasa kece ya, e yaco sara yani i Kirisi.3 E vula tolu e kea. Ni siqema nira via nakicataki koya na Jiu+ ni vakarau soko tiko i Siria, e veisau na lomana me muri lesu i Masitonia.4 Eratou tomani koya o Sopatero na luvei Piresi mai Peria, o Arisitako+ kei Sekudu mai Cesalonaika, o Keio mai Tapi, o Timoci,+ kei rau o Tikiko+ kei Tirofimo+ mai na yasana o Esia.5 Eratou liu na ilala qo me ratou lai waraki keirau mai Tiroa.6 Ia ni sa oti na siga ni Madrai* Sega ni Vakaleveni+ keirau sa qai biuti Filipai me keirau soko i Tiroa, oti e lima na siga keirau sa qai yaco yani. Keirau tiko e kea me vitu na siga.7 Ena imatai ni siga ni macawa ni keimami soqoni vata me keimami kana, e qai vunau vei ira o Paula ni sa na biubiu ena siga tarava. E balavu nona vosa vei ira ni yacova sara na lomalomanibogi.8 E vica toka na cina ena rumu ni vale e cake keimami soqoni tiko kina.9 E dabe volekata tiko na katubaleka e dua na cauravou na yacana o Utiko ena gauna e vunau voli kina o Paula. E lutu sara na nona moce mani lutu mai na ikatolu ni tabavale, nira lai keveti koya sa mate tu.10 E lako sobu ina tabavale e ra o Paula, e davoci koya, mokota,+ qai kaya: “Ni kua ni maue, sa bula tale o koya.”+11 E cabe tale o Paula ina tabavale e cake, e tikitikica na madrai qai kana. Era veivosaki tale tiko me yacova na kida ni mataka, oti sa qai biubiu.12 Era mani kauta lesu na cauravou ni sa bula, qai sega ni tukuni rawa nodra lomavakacegu.13 Keitou mani liu i waqa keitou soko sara i Aso. E vinakata o Paula me keitou na lai vakavodoki koya e kea ni a via taubale ga.14 Ni yaco yani i Aso o Paula keitou vakavodoki koya, keitou soko sara i Mitilini.15 Keitou biubiu mai kea ena siga tarava keitou yaco sara yani ena tai adua i Kio. Ena siga adua keitou kele vakalekaleka e Samo, qai yaco yani i Milito ni oti e dua na siga.16 E vinakata o Paula me soko siviti Efeso+ me kua kina ni dede ena yasana o Esia, ni vakatotolo tiko i Jerusalemi+ me rawa ni donuya na siga ni Soqo ni Penitiko.17 Ia mai Milito e talatala i Efeso mera lako mai na qase ni ivavakoso.18 Nira yaco yani vua, e qai kaya vei ira: “Oni kila vinaka na imatai ni siga au butuka kina na yasana o Esia, au a tiko ga vei kemuni ena gauna kece qori,+19 au qarava na Turaga ena yalomalumalumu+ salavata kei na wainimata, kei na veika rarawa au sotava nira nakicataki au na Jiu.20 Au sega ni vunia vei kemuni e dua na ka ena yaga vei kemuni, se meu sega ni vakavulici kemuni e matanalevu+ kei na cakacaka vakavunau e veivale.+21 Au a vunautaka sara vakavinaka vei ira na Jiu kei ira na kai Kirisi ni dodonu mera veivutuni+ vua na Kalou, mera vakabauta tale ga na noda Turaga o Jisu.+22 Raica! au sa lako tiko qo i Jerusalemi ena veidusimaki ni yalo tabu, au sega ni kila na ka ena yacovi au mai kea,23 ia ena veikoro, e dau tukuna vei au na yalo tabu ni sa waraki au tu na valeniveivesu kei na veivakararawataki.+24 E sega ni dua na ka vei au na noqu bula, e bibi ga meu vakaotia na noqu itavi+ kei na cakacaka vakaitalatala e lesi au kina na Turaga o Jisu, oya meu vunautaka vakavinaka sara na itukutuku vinaka ni loloma soli wale ni Kalou.25 “Ia qo au kila ni oni na sega ni raici au tale o kemuni kece au vunautaka vei kemuni na Matanitu.26 Au kacivi kemuni kina nikua ni o kemuni ga oni na vakadinadinataka niu sa galala mai na nodra dra na tamata kece ga,+27 niu a tukuna kece vei kemuni na ivakaro ni Kalou, e sega ni dua na ka au vunia.+28 Ni qarauni kemuni+ kei na qelenisipi e lesi kemuni kina na yalo tabu moni kena ivakatawa,+ ni karona na ivavakoso ni Kalou+ e volia sara ga ena dra i Luvena.+29 Au kila niu sa na lako era na curu mai ena kemuni maliwa eso na olifa dau veivakasaurarataki+ era na sega ni lomana na qelenisipi.30 Eso sara mada ga vei kemuni era na vakatanitaka na ivakavuvuli dina mera vakacalai ira kina na tisaipeli mera muri ira.+31 “O koya gona moni yadra tiko, moni nanuma vinaka ni tolu na yabaki,+ na siga kei na bogi, au sega ni cegu na vakasalataki kemuni yadua, lakovata kei na wainimata.32 Ia qo au sa tataunaki kemuni vua na Kalou, kei na loloma soli wale e cavuti ena nona vosa, nona vosa qo ena vakayaloqaqataki kemuni qai solia vei kemuni na nomuni ivotavota ena kedra maliwa na yalosavasava.+33 Au sega ni kocova na nona siliva se nona koula se nona isulu e dua.+34 Oni kila vinaka ni liga qo au vakarautaka kina na ka meu bula kina+ kei ira na tiko vata kei au.35 Au sa vakaraitaka vei kemuni ena ka kece ga ni dodonu moni cakacaka vakaukaua+ moni vukei ira kina na malumalumu, moni nanuma tale ga na vosa ni Turaga o Jisu ni a kaya sara ga: ‘E marau vakalevu o koya e solia na ka,+ vakalailai o koya e taura na ka.’”36 Ni tukuna oti na veika qo, e tekiduru vata kei ira kece qai masu.37 Era veitagicaki kece, era mokoti Paula* ra qai reguci koya.38 E mositi ira vakalevu na vosa i Paula ni kaya nira na sega ni raici koya tale.+ Era mani lai talaci koya i waqa.


text: 5 Erau lagata ena siga oya o Tepora+ kei Peraki+ na luvei Epinoami na sere qo:+2 “Nira sereka na uludra na Isireli,Nira bole mai na tamata,+Moni vakacaucautaki Jiova!3 Moni vakarorogo na tui! Moni vakatudaliga na turaga!Au na sere vei Jiova.Au na sere ni vakacaucau vei Jiova,+ na Kalou ni Isireli.+4 I Jiova ni oni biuti Sia mai,+Ni oni biuta mai na vanua o Itomi,E yavavala na vuravura, e tasova mai na lomalagi,E vakatauca na uca na o.5 E waicala* na veiulunivanua ena mata i Jiova,+Io o Saineai ena mata i Jiova,+ na Kalou ni Isireli.+6 Ena gauna i Samikari+ na luvei Anaci,Ena gauna i Jaili+ e sega ni muri na sala,O ira na dauveilakoyaki era lako vakatikitiki.7 Era sa yali* na lewenikoro e Isireli,Era sa yali me yacova niu basika o yau, o Tepora,+Me yacova niu basika meu tinadra na Isireli.+8 Era digia na kalou vou,+E qai tubu na ivalu ena matamata.+E sega ni laurai e dua na isasabai se dua na moto,Vei ira na le 40,000 e Isireli.9 Au lomani ira na komada ni Isireli,+Era bole mera lako vata kei ira na tamata.+Moni vakacaucautaki Jiova!10 O kemuni na vodo tiko ena asa raradamu,O kemuni na dabe tiko ena ibe totoka,Kei kemuni na lako tiko e gaunisala,Moni vakasamataka vinaka!11 E rogo na domodra na dau taki wai ena vanua ni taki wai,Era veitalanoataka e kea na cakacaka dodonu i Jiova,Na nodra cakacaka dodonu na lewenikoro e lewa e Isireli.Era qai lako sobu ina matamata na tamata i Jiova.12 Mo yadra, mo yadra Tepora!+Mo yadra, mo yadra, mo lagata e dua na sere!+Mo tucake Peraki!+ Liutaki ira yani na nomu kaivesu, o iko na luvei Epinoami!13 Era lako sobu vei ira na turaga o ira na kena vo,Era lako sobu mai vei au na tamata i Jiova mera valuti ira na qaqa.14 Era vu mai vei Ifireimi o ira na tiko ena buca,Era muri kemuni na Penijamini, era tiko vata kei ira na nomuni tamata.Era lako sobu na komada mai vei ira na Mekiri,+Kei ira na taura na ititoko ni dau wiliwili* mai vei ira na Sepuloni.15 Era tokoni Tepora na nodra iliuliu na Isakari,E tokoni Tepora o Isakari, vaka kina o Peraki.+E talai me taubale ina vanua bucabuca.+Sa rui levu na inaki ni lomadra na iwasewase na Rupeni.16 Na cava o dabe kina ena maliwa ni rua na iusana,Mo rogoca nira vakatagitaka tiko nodra ivakatagi vua na qelenisipi?+Ni rui levu na inaki ni lomadra na iwasewase na Rupeni.17 E tiko ga o Kiliati ena tai kadua ni Joritani,+Na cava e tiko kina o Tani ena waqa?+E dabe welewelei toka ga e matasawa o Aseri,E tiko ga ena nona toba.*+18 Era bolemate na Sepuloni,O Nafitalai tale ga+ ena vanua cere.+19 Era lako mai na tui, era vala,Era qai vala na tui Kenani+Mai Tenaki volekata na wai e Mekito.+Era sega ni kauta na siliva me itokinivalu.+20 Era vala mai lomalagi na kalokalo,Era valuti Sisera mai na nodra sala.21 E kuitaki ira na uciwai* o Kisoni,+Na uciwai makawa, na uciwai o Kisoni.Au butubutuki ira era kaukaua.22 E qai seuseu na ququ ni oseNira sa tabaka na cici na nona ose tagane.+23 ‘Moni vosavakacacataki Merosi,’ e kaya na agilosi i Jiova,‘Io moni vosavakacacataki ira na lewena,Nira sega ni lako mai mera tokoni Jiova,Mera tokoni Jiova kei ira na qaqa.’24 E kalougata vakalevu vei ira na marama o Jaili+Na wati Eperi+ na Kenaiti,E kalougata vakalevu vei ira na marama era tiko ena valelaca.25 E kere wai o koya, e solia vua na sucu.E solia vua na uro ni sucu* ena boulu totoka.+26 E dodoka na ligana ina pini ni valelaca,Kei na ligana imatau ina nodra ituki na matai.E tuki Sisera kina, e tukilaka na uluna,E voroka qai coka nona kanavalavala.+27 E lutu ena maliwa ni yavana, e bale qai davo vakadua,E lutu ena maliwa ni yavana qai bale,Na vanua e lutu kina, e bale, e druka kina.28 E vakararai mai na katubaleka e dua na marama,E vakairoiro na tinai Sisera mai na katubaleka,*‘Na cava e bera tiko mai kina na nona qiqinivalu?Na cava e rui bera kina na rorogo ni yava ni nona qiqinivalu?’+29 Era sauma vua na nona marama vuku,Io, e kaya tale ga o koya,30 ‘De ra wasea tiko na itokinivalu era kunea,E dua na goneyalewa,* e rua na goneyalewa vei ira kece na tagane qaqa,Na isulu kesa me itokinivalu nei Sisera, na isulu kesa me itokinivalu,Na isulutali, na isulu kesa, e rua na isulutaliMera taubena na dauvakacaca.’31 I Jiova, mera rusa kece mada ga na kemuni meca,+Ia o ira era lomani kemuni mera serau mada ga me vaka na matanisiga.”E vakacegu tu na vanua me 40 na yabaki.+


text:
Leqa Na Yasana O Lau Ena Lewa Nei Goundar
Na vakatulewa sa mai tauca na kaban ni waqa na Goundar Shipping Limited en vakatubu leqa ena yasana ko Lau.
Na iliuliu ni Matanitu o Voreqe Bainimarama ena gauna ni veitalanoa ni oti nona dolava na Bose ni Yasana o Lau ena siga Vukelulu ena macawa sa oti.
Na vakatulewa sa mai tauca na kaban ni waqa na Goundar Shipping Limited en vakatubu leqa ena yasana ko Lau.
Sa vakaraitaka oti na kabani ena nona ‘Facebook’ ni sa cegu mai ena cici e dau veivuke kina vakailavo na matanitu (voyage en franchise) kei na nona cici ga vakataki koya.
E vakaraitaka talega kina tabana ni vola itukutuku ena na rua na yabaki sa oti na lusi ni kabani et 5 $ na milioni, ka vuna levu na tosocake ni sau ni waiwai kei na so tale na ka.
Na nona lako ki Yasayasa Moala et solia na matanitu e 11 000 $, e soli e 18 000 $ ena lako kina vualiku kei Lau ka soli e 25 000 $ ena lako ki Rotuma.
Ia na ka e vakayagataka et 14 000 kina 15 000 na lita na waiwai ena lako kina Yasayasa Moala, ka sau walega ni waiwai ena tirivu oqo ena rauta et 45 000 $ na dola.
Na veivuke ni matanitu se franchise na mai cava ena mua ni vula ko Jiune ka na dikeva tale na matanitu. Kevaka ena sega ni tosoya cake na veivuke, et tukuna ni sa na sega ni dua na betena na nona veiqaravi.
E vakaraitaka nai liuliu ni Bose ni Yasana ko Lau o Alipate Naiorosui ni dodonu me raici ka wali sara vakatotolo na lewa sa mai vakatauca oqo ko Goundar.
Ko ira na vakabisinisi e tukuna era via rawa tubu talega ka rawa ni vakavuna na lewa oqo na kena tubu na isau ni waiwai.
Kevaka est sa na vakatuburi nai vodovodo, et tukuna ou Naiorosui ni na dredre na nodra vaqara ilavo na lewe ni vanua.
Ko ira na lewe ni yasana ko lau ka ra tu e vanua era na sotava na leqa, vakabibi ni sa na sega nai yaya ni sitoa kei na so tale nai yaya e kau yani e suva era dau vinakata ena nodra bula ena veisiga.
E levu era lako mai ena Bose ni Yasana era sa tu oqo e Suva ka sa na leqa na nodra lesu tale.
Sa dodonu kina me walia sara vakatotolo na veika e vinakata ko Goundar.
Na veiqaravi ni wawa ena qai tekivu conte dans na lutu nai sau ni waiwai.
Na lewa sa mai vakadavori oqo era na vakaleqai kina mai na Vualiku kei Lau (Northern Lau), Yasayasa Moala kei Rotuma.
Sa kerea na matabose ni Yasana ko Lau me dua nai wali totolo ni vakatulewa sa mai tauca na kabani ni waqa na Goundar Shipping Limited baleta na leqa era na sotava ko ira na tu e delaniyavu.
Commentaires : [email protected]


text: 18 E qai tukuna vei ira e dua na vosa vakatautauvata me baleta na bibi ni nodra masu tiko ga mera kua ni soro koso,+2 e kaya: “E tiko ena dua na koro e dua na turaganilewa e sega ni rerevaka na Kalou, e sega tale ga ni doka na tamata.3 E tiko tale ga ena koro ya e dua na yada e dau lai tukuna tiko vua, ‘Au vinakata me tau vakadodonu na lewa vei koya e via veilewaitaki au tiko.’4 Dua toka na gauna nona sega ni via kauai na turaganilewa, e muri sa qai kaya e lomana, ‘Au sega ni rerevaka na Kalou, au sega tale ga ni doka e dua na tamata,5 ni sa rui vakasosataki au na yada qo, au na raica me tau vua na lewadodonu, de lakolako au na ciba tale ena levu ni nona veivakasosani.’”*+6 E qai kaya na Turaga: “E sega ni turaga yalododonu na turaganilewa, ia rogoca na ka e kaya!7 Me na qai sega vakacava ni raica na Kalou me vakayacori na lewadodonu vei ira nona digitaki era tagi vua ena siga kei na bogi,+ dina ga ni dau vosoti ira?+8 Au tukuna vei kemuni, ena raica me tau vakatotolo vei ira na lewadodonu. Ia ni yaco mai na Luve ni tamata, ena kunea e vuravura na vakabauta?”9 Sa qai cavuta tale ga na vosa vakatautauvata qo vei ira eso era nanuma nira yalododonu, ra beci ira na vo ni lewenivanua:10 “Erau lako cake ina valenisoro e rua na tagane me rau lai masu, e dua na Farisi kei na dua na daukumuni ivakacavacava.11 E tucake na Farisi qai masu lo ni kaya, ‘Kemuni na Kalou, au vakavinavinaka vei kemuni niu sega ni vakataki ira na so, era dau kocokoco, era sega ni yalododonu, era dau veibutakoci, seu vakataki koya na daukumuni ivakacavacava qo.12 Au lolo vakarua ena dua na macawa, au solia na ikatini ni ka kece au rawata.’+13 Ia e duri tu mai vakayawa na daukumuni ivakacavacava, e sega mada ga ni tacake rawa i lomalagi. E tavia tiko ga na serena, e kaya, ‘Kemuni na Kalou, ni lomani au niu tamata ivalavala ca.’+14 Au tukuna vei kemuni, e vakadonui na tagane qo ni lako sobu i nona vale, e sega ni vakadonui na Farisi.+ Ni o koya e vakacerecerei koya ena vakalolovirataki, o koya e vakamalumalumutaki koya ena vakacerecerei.”+15 Era kauti ira tale ga yani na gone dramidrami vua me tarai ira, ia ni ratou raica qo na tisaipeli, eratou qai cudruvi ira mai.+16 Ia e tukuna ga o Jisu mera kau yani vua na gone dramidrami, e kaya: “Laivi ira na gone lalai mera lako mai vei au, dou kua ni tarovi ira, ni o ira va qo+ e nodra na Matanitu ni Kalou.17 Au tukuna vakadodonu vei kemuni, o koya e sega ni ciqoma na Matanitu ni Kalou me vaka e dua na gone lailai, ena sega sara ni curu kina.”+18 E qai tarogi koya e dua na iliuliu, “Qasenivuli Vinaka, na cava meu cakava meu bula tawamudu kina?”+19 E kaya vua o Jisu: “Na cava o tukuna kina niu vinaka? Sega tale ni dua e vinaka, na Kalou ga.+20 O kila vinaka na ivunau, ‘Mo kua ni veibutakoci,+ kua ni laba,+ kua ni butako,+ kua ni bubului lasu,+ mo rokovi tamamu kei tinamu.’”+21 E qai kaya: “Na ka kece qo au se cakava makawa mai niu se gone.”22 Ni rogoca ya o Jisu, e qai kaya vua: “E dua na ka o se sega ni cakava: Lai volitaka na ka kece e tu vei iko, solia na kena ilavo vei ira na dravudravua, o na qai vakaiyau mai lomalagi, oti mo muri au.”+23 Ni rogoca qo, dua na ka nona rarawa ni rui vutuniyau.+24 E raici koya o Jisu qai kaya: “Ena dredre sara vei ira na vakailavo mera curu ina Matanitu ni Kalou!+25 Ena rawarawa cake vua na kameli me curuma na matanicula, ena dredre vua na vutuniyau me curu ina Matanitu ni Kalou.”+26 Era kaya na rogoca na vosa qo: “Ena dua e bula rawa?”+27 E kaya: “Na ka e dredre vua na tamata e rawarawa vua na Kalou.”+28 Ia e qai tukuna o Pita: “Raica! Keitou sa biuta na ka e neitou me keitou muri kemuni.”+29 Mani kaya vei ira o koya: “Au tukuna vakadodonu vei kemuni, e sega ni dua e biuta na vale se watina, se tacina, se nona itubutubu, se luvena ena vuku ni Matanitu ni Kalou+30 me na sega ni vakalevutaki tale vua ena gauna qo, ena bula tawamudu+ tale ga ena gauna se bera mai.”*31 E kauti ratou vakatikitiki na le Tinikarua qai kaya vei ratou: “Tou sa lako cake tiko qo i Jerusalemi me na lai vakayacori kina+ na ka kece era a vola na parofita me baleta na Luve ni tamata.32 Kena ivakaraitaki, ena soli o koya vei ira na kai veimatanitu,+ era na vakalialiai koya,+ era na beci koya qai kasiviti koya.+33 Nira kuitataki koya oti, era na qai vakamatei koya,+ ia ena tucake+ tale ena ikatolu ni siga.”34 Ia eratou sega ni taura rawa na ibalebale ni ka kece ya, e vunitaki vei ratou, eratou sega kina ni kila na ka e cavuti.35 Ni volekati Jeriko yani o Jisu, e dabe toka e batinisala e dua na daukerekere mataboko.+36 Ni rogoca nodra maue na lewenivanua, e mani vaqaqa se cava ya.37 Era qai kaya vua: “Sa lako ya o Jisu na kai Nasareci!”38 Ni rogoca, sa qai kaci yani: “Jisu, Luvei Tevita, ni lomani au!”39 Era karaci koya na liu tiko me tiko lo, ia sa qai rogolevu ga na domona: “Luvei Tevita, ni lomani au.”40 E tu vakadua o Jisu qai tukuna mera kauti koya yani vua. Ni voleka yani, e qai tarogi koya o Jisu:41 “Na cava o vinakata meu cakava vei iko?” E sauma: “Turaga, meu bau rai mada ga.”42 Mani kaya vua o Jisu: “Mo rai. Sa vakabulai iko na nomu vakabauta.”+43 E rai ena gauna vata ga ya, mai muri Jisu+ sara yani qai vakalagilagia na Kalou. Nira raica qo na lewenivanua, era vakacaucautaka tale ga na Kalou.+


text:
VEIVUKE O IRA NA NODA CAURAVOU I TAUKEI ENA VEIVUETI MAI OSITERELIA
Written by Mika Qalobula on February 28, 2022
O ira na noda cauravou i taukei ka ra se qai yaco yani ena vula sa oti e Ositerelia ena vuku ni cakacaka,e ra bau laki veivuke tale ga ena veivueti ena vuku ni draki suasua ka tara tiko na Ceva i cake kei Queensland kei Brisbane ena vica na siga sa oti.
E sivia na 60 vakacaca na qase malumalumu e ra tokitaki mai vei ira SES volunteers ka ratou bau veivuke tale ga kina na noda gone i taukei ena nodra vakaleleci.
Vakarorogo mai ena VITIFM 92.2FM ,92FM kei na 92.6FM.
Source – A CURRENT AFFAIR


text:
Sports
Era sa maqusa na goneyalewa ka sa mai kacivaki na yacadra mera lewena na timi ni netball ni Viti kina sotasota kina 2022 Nations Cup e Sigapore. Na sotasota oqo ena tekivu ena Tiseba ka va kina i-ka tini nisiga. Sai koya oqo na yacadra na goneyalewa – 1.Unaisi Rauluni [vc] 2.Matila Vocea 3. Lydia […]
Vakaraitaka na dauniveivakatavulici ni noda matatimi ni Fiji Airways Men’s National 7s, ko Ben Gollings,ni ratou sa vakanamata tiko ena kena sagai,nai matai ni tutu ena sotasota ni World Sevens Series ni oti na Dubai kei na Cape Town 7s. Vakabauta o Gollings ni vica na vanua,eratou a dau malumalumu tu kina oya na kena […]
Asian Pacific 7 series:pc-Asian Rugby Mai qaqa na nona timi na noda kavetani ni timi ni Viti leyavitu e liu o Osea Kolinisau,na timi ni marama mai China ena sotasota ni Asian Pacific Womens 7s Series,ka vakayacori mai na Al Ain Amblers Rugby Club mai na United Arab Emirates. Vakaraitaka toka eso na i vadi […]
Namaki me sa na gole tiko ki Varanise na wing ni noda mata timi ni Swire Shipping Fijian Drua,ko Vinaya “THE BOSS MAN” Habosi,me laki lewena na kalavo rogolevu,na Racing 92 ni na oti tiko na qito levu ni vuravura mai Varanise ena yabaki vou. Tauri rawa na i tukutuku ni sa mai sainitaka o […]
Sa mai kacivaki na yacadratou na lewe 38 na cauravou me ratou na matataki keda yani ena isotasota ni Super Rugby Pacific Competition,ka veitokoni kina na Shop & Save. Sa I koya oqo na yacadratou: PROP Mesake Doge Haereiti Hetet, Jone Koroiduadua, Timoci Sauvoli, Samuela Tawake, Meli Tuni Emosi Tuqiri Kaliopasi Uluilakepa HOOKER Mesulame Dolokoto, […]
E sa mai rawata na sotasota ni Digicel Women’s IDC,na timi ni Ba,ni oti na nodratou vakadruka na mata timi ni Labasa ena kai 4 kei 2,ena fainala ena yakavi nikua ena rara na Prince Charles Park mai Nadi. E 2 na poidi e vakacuruma ko Leba Nasorigi,ka rua mai vei Lavinia Nairogo. Ia, rau […]
E ratou mai vakaraitaka edua na qito rairai vinaka ena fainala levu ni 15TH Fiji Bitter Wairiki 7s Carnival TOURNAMENT 2022 na mata timi ni Wardens,ka ratou vakadruka kina na timi ni Police Blue ena kai e 7 kei sega. E a qaqa na Timi ni Wardens vei Lavidi ena i kai 12 kei 7 […]
E marautaka sara vakalevu na goneyalewa qo, o Younis Bese nona mai lewena na noda mata timi ni goneyalewa na Fiji Airways Fijiana 7s , dua talega e a winitaka mai na varasa ena qito ni Tokyo Olympic ena yabaki sa oti, ka ratou na qito vata tiko kei iratou na noda goneyalewa tale e […]
E ratou sa mai kacivaka tiko na timi ni Mataivalu na yacadratou na cauravou ena qito tiko ena nodratou timi,ka rau na calidi tiko kei na timi ni Ovisa ena sotasota ni Sukuna Bowl ena yakavi saraga nikua. Vica na dauqito rogolevu e sa digitaki kina timi ni Mataivalu,ka wili kina na dauqito e liu […]
Vakacaucautaki o ira na dauniveitokoni ni mata timi ni Javani ena nodra vakasavasavataka , tomika nodra benu ka dina mada ga ke sega ni vakaitavi na nodra timi. Ena gauna rau doaldola kina na taukei ni rara o Qatar kei Ecuador ka laurai nira vakasavasavataka na valenisarasara na dauniveitokoni ni mata timi ni Javani. Ena […]


text:
Noqu tu voli e Saineai
Totoka tu na veivolavolai
Dua nai vola e yaco mai
Sai vola me vaka nei Motikai
Tukutuku sa volai tu
Tukai mo kua ni qai lesu
Vei koya ka nomu daulomani
Nona i vola sa mai veilecayaki
Niu tu ena buca ni valu
Noqu i vola kau wilika voli
Tuturu mai na wai ni mataqu
Au mai nanuma na luve daru
Vakanananu au rai lesuva
Filomena nodaru gauna
E Viti au dau vakananuma
Niu tu yawa mai yawa ko Saineai
Ni ko sa mai vakaloloma taki
Au tu tani me yabaki dua
Au lesu yani ki noda vanua
Au sobu e rara ni waqavuka
Sega ni bau raici iko buna
Au raica kau vakadinata
Nai vakarau ko sa mai cakava
Galala nodaru lomani vale
Ko cei me na qai tawana tale
Isa noqu lewa mo vosota
Ke sega niu raici iko tale
Luvedaru sa mai luve ni yali
??????
Vakananu au rai lesuva
Filomena nodaru gauna
E viti au dau vakananuma
Niu tu yawa mai yawa ko Saineai
Niu sa mai vakaloloma taki
Niu tu yawa mai yawa ko Saineai
Niu sa mai vakaloloma taki